Siyavuş Novruzov Bəxtiyar Sadıqovla "kəllələşdi" - Başsağlığı söhbəti! » Demokratik.Az\nDemokratik.Az » Xəbərlər » Müsahibə » Siyavuş Novruzov Bəxtiyar Sadıqovla "kəllələşdi" - Başsağlığı söhbəti!\n02 sen 2019, 21:14\nBəxtiyar Sadıqov:"Bizim qəzetin 20-25% gəliri başsağlığından gəlir”\n"Dini etiqad azadlığı və dini qurumlar haqqında” qanun layihəsinə dəyişikliklərə etiraz edən baş redaktora komitə sədrindən cavab gəldi: "Başsağlığı ilə camaata maaş vermək olmaz; haramdır!”\nMilli Məclisin payız sessiyasında müzakirəyə çıxarılacağı gözlənilən "Dini etiqad azadlığı və dini qurumlar haqqında” qanun layihəsindəki bəzi yeniliklərə ilk etiraz elə hakim partiyanın üzvündən gəlib. YAP üzvü olan deputat, "Azərbaycan” qəzetinin baş redaktoru Bəxtiyar Sadıqov hakim partiyanın icra katibinin müavini, Milli Məclisin İctimai birliklər və dini qurumlar komitəsinin sədri Siyavuş Novruzovun dediklərinə qarşı çıxıb.\nBaş redaktor "Yeni Müsavat”a açıqlamasında rəsmi qəzetlərdə başsağlıqlarının dərcinin qadağan olunacağı ilə bağlı fikirlərə etiraz edib. O deyib: "Xalqımızın milli-mənəvi dəyərləri mövcuddur və bu dəyərlərdən biri də ondan ibarətdir ki, insanların birinə itki üz verəndə onlara başsağlığı verirlər. Bunu ya hüzr yerinə getməklə, ya da qəzet vasitəsilə edirsən. Dünya praktikasında da belədir. Bizim əksəriyyətimiz rayonda doğulmuşuq, sonradan köçmüşük. Rayonda hüzr yeri olanda insanlar gedə bilmirlər, ona görə də qəzet vasitəsilə başsağlığı verirlər. Bunun digər müsbət cəhəti də odur ki, qəzet vasitəsilə insanlar kimə kədərin baş verdiyini öyrənə bilərlər. Bu başsağlıqları o qədər böyük material deyil ki, narahatlıq doğursun”.\nB.Sadıqovun açıq etirazından sonra S.Novruzov Musavat.com-un əməkdaşı ilə əlaqə saxlayaraq həmkarının dediklərinə reaksiya verib. Onun fikrilərini təqdim edirik: "Bəxtiyar Sadıqov deyir ki, "Azərbaycan” qəzeti Milli Məclisin orqanı olmasına baxmayaraq, bizə heç kəs kömək eləmir. Birinci növbədə dövlət onların kağız pulunu, çap pulunu da, icarə haqqını da – "Azərbaycan” nəşriyyatından bunu öyrənə bilərsiniz – hamısını ödəyir. Yəni qəzet havayı çap olunur. Əlavə yazılar-filanlar da öz yerində. Qəzet işçiləri bilirlər ki, əlavə gəlirlər də olur. İkinci növbədə bütün respublikada hər bir dövlət və hökumət orqanı, dövlət müəssisəsi bu qəzetə abunədir, pul köçürür. Bu vəsait hesabına da jurnalistlərin əmək haqqını tam şəkildə ödəmək mümkündür. Sən bu yükü jurnalistin boynuna niyə atırsan ki, jurnalistə əmək haqqını hardan verim? Mənbəni mən göstərirəm, get, o mənbədən ver! Üçüncü tərəfdən, başsağlığı ilə camaata maaş vermək olmaz! O, Allah tərəfindən də halal qəbul olunmur. Birinin şərinin hesabına digəri xeyir qazana bilməz! Dində də, Peyğəmbərimizdə də, Həzrəti Əlidə də o məsələ tamamilə qeyri-qanuni hesab olunur, şəriətə uyğun sayılmır. Ona görə də əgər jurnalistin əməkhaqqını başsağlığı ilə verirsənsə, onda vay o jurnalistin halına!”\nS.Novruzov baş redaktorla bir həmkar, yaxud partiyadaş olaraq bu mövzuda müzakirə aparmadığını qeyd etdi və "mənim onunla nə müzakirəm ola bilər? O, kimdir mən onunla müzakirə edəm?”-söylədi. B.Sadıqovun parlamentin orqanı olan bir mətbu orqana rəhbərlik etdiyini vurğuladıqda isə bunları bildirdi: "Olsun da, olsun. O qədər redaktor var ki. Hamı ilə mən müzakirə aparmalıyam? Mən müəlliməm, ya həkiməm?”\nBəs, parlament rəhbərliyinin bu qanun və ona düzəlişlərlə bağlı münasibəti necədir? S.Novruzov: "Parlament rəhbərliyinin biri də mənə bir kəlmə söz deməyib, hamısı bəyənib”.\nYAP-ın icra katibi digər məsələlərdən də xəbərdar olduğunu bildirdi: "Digər məsələləri də bilirəm, axı mən Əfqanıstanda kəşfiyyat rəisi olmuşam”.\nHər başsağlığına 50 manat alır. Özü də bu, arzu edir imkanlı adamın ailəsindən ölü olsun ki, başsağlığı çox olsun. Bununla çörək yemək olar? Get, işlə, qazan! Sən o boyda qəzetin redaktorusan, "Azərbaycan” qəzetinin. Dövlətin ən əsas qəzetlərindən biridir. "Azərbaycan” qəzeti Sabir Rüstəmxanlının vaxtında 2 milyon tirajla nəşr olunurdu. Bu qəzeti Cümhuriyyət dövründə Üzeyir bəy kimi ziyalılar, dahilər yaradıb. Bunun adı sənə kifayət edir”. Sonda S.Novruzov ona etiraz edən həmkarına xitabən bunları söylədi: "Sənin yolun başqa, bizim yolumuz başqa. Bizim yolumuz haqq yoludur, səninki ənəlhəqq!” (gülür)


Yerli və əcnəbi turizm şirkətlərinin təmsilçiləri: Naxçıvanla turizm əlaqələrinin inkişafında maraqlıyıq - serqqapisi.az\nNəşr edilib 14.04.2017 08:18 |\nXəbər verdiyimiz kimi, “Nəqşicahan Holdinq” tərəfindən muxtar respublikamızın turizm potensialını tanıtmaq məqsədilə aprelin 11-dən 14-dək qədim diyara info-tur təşkil edilib. İnfo-tur çərçivəsində Türkiyə, İran, Şimali Kipr, Küveyt və Azərbaycanın müxtəlif turizm şirkətlərindən, ümumilikdə, 220 nəfər sahibkar və turizmçi Naxçıvana gəlib. Qonaqlar səfər müddətində muxtar respublikanın tarixi və mədəniyyət abidələri ilə tanış olub, turizm müəssisələrini gəzib, milli mətbəximizin nümunələrindən dadıblar.\nAprelin 13-də turizm şirkətinin nümayəndələri Naxçıvan şəhərindəki Heydər Əliyev Muzeyini, Culfa rayonu ərazisindəki “Əlincəqala” tarixi abidəsi və muzeyini ziyarət edib, Naxçıvan şəhərindəki “Naxçıvanqala” Tarix-Memarlıq Muzey Kompleksi, Nuh Peyğəmbərin məzarüstü türbəsi, “Cahan” Ticarət Mərkəzi, “Buzxana” tarix-memarlıq abidəsi ilə tanış olublar. Səfər çərçivəsində Naxçıvan haqqında zəngin məlumatlar toplayan qonaqlar “Şərq qapısı” qəzetinə müsahibələrində muxtar respublika ilə turizm əlaqələrinin inkişafında maraqlı olduqlarını, mövcud potensialdan lazımınca istifadə olunması üçün qarşılıqlı əməkdaşlıqların davam etdirilməsinin əhəmiyyətini vurğulayıblar.\nQeyd edək ki, “Nəqşicahan Holdinq”in təşkilatçılığı ilə yerli və əcnəbi turizm şirkətlərini təmsil edən sahibkar və turizmçilərin Naxçıvan Muxtar Respublikasına səfəri bu gün başa çatır.


ADNSU ilə Frasanın Strasburq və Ren 1 universitetləri arasında müqavilə imzalanıb - Report.az\nADNSU ilə Frasanın Strasburq və Ren 1 universitetləri arasında müqavilə imzalanıb\nUFAZ-ın strukturunun yaradılmasının müzakirəsi üçün konkret vaxt müəyyənləşdirilib 11 Yanvar, 2017 18:39\nBakı.11 yanvar. REPORT.AZ/ Fransanın Strasburq və Ren 1 universitetlərinin nümayəndə heyəti yanvarın 11-də Azərbaycan Dövlət Neft və Sənaye Universitetində (ADNSU) olub.\nADNSU-dan "Report"a verilən məlumata görə, rektor, professor Mustafa Babanlı, Strasburq Universitetinin prezidenti Mişel Deneken, Ren 1 Universitetinin prezidenti David Alis universitetin Tarix Muzeyini ziyarət ediblər. Nümayəndə heyəti ADNSU-nun tarixi haqqında məlumat alıb və fəxri qonaqlar kitabına ürək sözlərini yazıblar.\nSonra ADNSU-nun rektoru Mustafa Babanlı ilə nümayəndə heyəti arasında görüş keçirilib. Görüşdə Strasburq Universitetinin prezidenti Mişel Deneken, Ren 1 Universitetinin prezidenti David Alis, UFAZ-ın baş katibi Şarlotta Payen və digər nümayəndələr iştirak ediblər.\nGörüşdə UFAZ-da strukturlaşma işlərinin yekunlaşması, maddi texniki bazasının və laboratoriyasının yaradılması, həmçinin UFAZ üçün yeni tədris korpusunun tikilməsi və magistratura bölməsində tədrisin aparılması məsələləri geniş müzakirə olunub. UFAZ-a qəbulun ilk göstəricilərinin gözləniləndən daha yüksək olduğunu qeyd edən professor M.Babanlı yeni tədris ilində də bu nəticəni qoruyub saxlamaq və eyni zamanda ilk tədris ilində olan müəyyən qüsurları düzəltmək istiqamətində işlər görüldüyünü vurğulayıb.\n“Medianın prosesləri geniş işıqlandırması da UFAZ-a qəbula çox müsbət təsir etdi. Lakin ötən il insanları UFAZ-a cəlb etmək çətin idisə bu gün hamı UFAZ-dan danışır. Əsas məqsədimiz bu tempi dayandırmamaqdır. Bu vaxta qədər 500-dən çox bal limiti qoyub bu cür yüksək nəticə göstərən univeristet hələ olmamışdı” - M.Babanlı bildirib.\nGörüşdə UFAZ-ın fondunun yaradılması, maddi texniki bazasının qurulması və genişləndirilməsi məsələləri ətrafında geniş fikir mübadiləsi aparılıb.\nSonda tərəflər arasında pedaqoji və maliyyə müqavilələri imzalanıb. UFAZ-ın strukturunun yaradılmasının müzakirəsi üçün konkret vaxt müəyyənləşdirilib.


Məlumat (qəzet) — Vikipediya\nGündəlik siyasi, ədəbi, iqtisadi elmi qəzet \n"Məlumat qəzeti" —\n2 Həmçinin, bax\n1911-ci ildə Orucov qardaşları tərəfindən nəşr olunurdu. Qəzetin müdiri Hacı İbrahim Qasımov, baş mühərriri isə Mehdi bəy Hacınski idi. Bu qəzet də tezliklə hökumət tərəfindən bağlanır. Yazıçıların əksər hissəsi qəzet və məcmuə səhifələrində dərc olunan yazılar üçün qonorar almaq hüququndan məhrum edilmişdilər. Şair Məhəmməd Hadi Azərbaycan qəzet və jurnal səhifələrində dərc edilən şerləri üçün bir qəpik də almazdı. Böyük ehtiyac içində boğulan şair buna görə şerlərini ayrı-ayrı vərəqələr şəklində çap etdirərək onları küçə və meydanlarda özü satmağa məcbur olurdu.\nHəmçinin, bax[redaktə | mənbəni redaktə et]\nMənbə — "https://az.wikipedia.org/w/index.php?title=Məlumat_(qəzet)&oldid=4658669"\nBu səhifə sonuncu dəfə 24 mart 2019 16:11 tarixində redaktə edilib.


Ailələrimizi sevgi və hörmət üzərində quraq » Qadınlar.Co - Qadınlara Özəl Paylaşımlar\nSöyləyən ingilis yazarı Çariz Dirrens çox haqlıdır. Çünki, kiçik ailələr birləşərək, böyüyərək ellərin-obaların, böyük məmləkətlərin yaranmasına səbəb olur. Odur ki, olduqca müqəddəs olan ailə bəşər mədəniyyətinin başlanğıcı, ictimai həyatın əsasıdır. O, əsas sevgi ilə qurulur. Odur ki, ailənin təməl dayağı sevgidir. O, sevgi ki, safdır, təmənnasızdır. O, sevgi ki, heç nə onu məhv edə bilmir. Bax bu gün əksər gənc ailələrimizə belə təmənnasız sevgilər lazımdır.\nBelə bir alman atalar sözü var: "Bir-birini sevən ər-arvad komada da xoşbəxt olar”. Unutmayaq ki, ailə fərqli dünyaların bir yuvada bir dünyaya çevrilməsidir, ürəklərin eyni ritmlə döyünməsi, üzlərin eyni təbəssümlə işıqlanması, bir-birinə sevgi telləri ilə bağlanması, bir-biri üçün darıxması, hər fədakarlığa hazır olmasıdır.\nBu faciələri yaşamamaq üçün hər birimiz ailəmizə hər zaman sevgi toxumu səpək. O, sevginin ağuşuna bürünən vətənə layiq övladlar böyüdək, tərbiyə edək, onlarda gözəl xüsusiyyətlər aşılayaq!скачать dle 11.3


Müəllim uşağı döyüb ölümcül hala saldı – AZƏRBAYCANDA | Bizimxeber\nMüəllim uşağı döyüb ölümcül hala saldı – AZƏRBAYCANDA\n05 May 2017 / 14:16 / Baxış sayı: 826\narxiv.bizimxeber.az BakiPost.az-a istinadən xəbər verir ki, sözügedən məktəbin bədən tərbiyəsi müəllimi Əzizov Elməddin Nurəddin oğlunun o zaman 10-cu sinif şagirdi olan Rəcəbli Əfsun İman oğlunu sinifdə vəhşicəsinə döyməsi uşağı bu günə kimi xəstəxana qapılarında qoyub.\n1999-cu il təvəllüdlü Ə.Rəcəbli hələ də müalicə alır, ona şüa verilir və prosesin 25 yaşına qədər davam edəcəyi bildirilir. Müəllim isə şagirdini döyməklə təkcə ona travma vurmayıb, həm də səhlənkar həkimlərin əlinə düşməsinə səbəbkar olub. Döyülən gəncin atası İman Rəcəbov oğluna dəyən zərərə görə haqqını tələb edir və günahkarın cəzalandırılmasını istəyir.\nŞikayətçi hadisənin detallarını danışıb. Onun sözlərinə görə, hadisə dama oyunu üstündə baş verib. “Evə gəlib gördüm ki, uşaq ağlayır, vəziyyəti yaxşı deyil. Soruşdum ki, ay bala, nə olub, dedi, Elməddin müəllim vurub. Zəng etdim müəllimə, dedi ki, nə oldu, keçdi, uşağı vurdum. Dedim, necə yəni nə oldu keçdi?\nİndi siz soruşa bilərsiz ki, adi bir söz üstündə müəllim şagirdini niyə belə döysün ki?! Amma bu adamın hikkəsinə bax ki, onu belə döyüb. Demək istəyib ki, sən kimsən sözümün üstünə söz gətirirsən” – deyə İ.Rəcəbov olayı nəql edir.\nŞikayətçinin sözlərinə görə, döyülmə faktı ilə bağlı cinayət işi açılıb və iş Biləsuvar rayon Məhkəməsindədir: “Ekspertizanın rəyi var, müstəntiq şagirdlərdən izahat alıb. Mən Elməddingilə dedim ki, hadisə küçədə olmayıb, sinifdə olub.\nMəsələ ilə bağlı məktəbin direktoru Rəşad Əliyev bunları deyib: “Hadisə baş verən vaxt mən burada direktor deyildim, başqa məktəbdə dərs deyirdim. Hadisə 2015-ci ilin oktyabrında baş verib, mən isə bu vəzifəyə dekabrda təyin edilmişəm. Ona görə məsələ barədə dəqiq məlumat verə bilməyəcəyəm. Məsələ ilə bağlı cinayət işi başlanıldı. Sonra prokurorluq işi ləğv elədi və bu barədə bizə məktub gəldi ki, müəllim barədə iddialar əsaslı deyil, buna görə də, o, fəaliyyətini davam etdirə bilər. İndi də işi veriblər məhkəməyə. Hazırda proses davam etdirilir”.\nDirektor baş verən hadisə ilə bağlı şagirdlərin izahat verməsi barədə şikayətçinin dediklərini təsdiqləyib: “Bəli, uşaqların hamısı dindirilib və onlar müəllimin uşağı döyməsini təsdiqləyiblər”.\nİttiham olunan müəllim də açıqlama verib. O, baş verən hadisədə özünü təqrirli bilmir: “Mənə şər atırlar. Bunların hamısı böhtandır və həqiqəti əks etdirmir. Onlar mənim bu məktəbdə işləməyimi istəmirdilər. Rəşad müəllimdən əvvəlki direktor məndən şikayətçi adamların qohumu idi. Çox çalışdılar ki, mən bu məktəbə gəlməyim, alınmadı. Ona görə də bu vasitəylə məndən qisas alırlar”.\nŞagirdlərin baş verən hadisəni təsdiqləməsinə gəlincə müəllim bunları deyib: “Bilirsiniz ki, tələbkar müəllimi uşaqlar xoşlamır. Onların ərizə yazmalarında bu amil rol oynayıb. Həm də çoxu mənə dedi ki, heç bilmədik, nə yazmışıq. Onlara hazır ərizələrə qol çədiriblər”. Müəllim hesab edir ki, şagirdinin bu günə qalması həkimlərin qeyri-peşəkarlığı ucbatından baş verib.


@ Xəbər Tarixi : 13 Mart 2020 11:52:36\nTürkiyədə dövlət məmurlarının ölkə xaricinə çıxışına qadağa qoyulub.\nBu barədə “Resmi Gazete”də məlumat yayılıb.\nXəbərdə bildirilir ki, ölkə başçısı Rəcəb Tayib Ərdoğan Çin Xalq Respublikasından bir çox ölkəyə yayılan COVID-19 (koronavirus) epidemiyasının 130 mindən çox insana yoluxduğunu və 5 minə yaxın insanın bu səbəbdən öldüyünü xatırladıb.\nİnsan sağlamlığı üçün böyük təhlükə hesab edilən bu virusun yüksək yoluxucu olması, peyvənd və ya xüsusi dərmanının hələ tapılmamasını qeyd edib:\n“Səhiyyə Nazirliyinin nəzdində yaradılan Koronavirus Elmi Şurasının tövsiyələrinə uyğun olaraq, görülən ehtiyat tədbirləri ilə xəstəliyin ölkəmizə gəlməsinin qarşısı alınıb. Bu vəziyyətin davamlılığını təmin etmək və virusun ölkəmizə gəlmə ehtimalını minimuma endirmək üçün qeyd olunan Şuranın təklifləri ilə yeni tədbirlər həyata keçirilir”.\nÜmumilikdə, dövlət xidmətlərinin icrasında hər hansı bir problem yaratmamaq üçün bütün məmurların vəzifə və ya şəxsi səbəblərə görə xarici ölkələrə getmələrinin dayandırıldığı bildirilib. Məcburi vəziyyət yaranarsa, həmin şəxslər valilərdən icazə alacaqlar.\n8701 Dəfə Oxundu.\n4468 Dəfə Oxundu.


Halal adı ilə satılan kolbasalarla bağlı sensasion açıqlama - Laboratoriya təsdiqlədi (FOTO)\n“Qida məhsulları əsasən 4 elementə görə təyin edilir. 3 S, FMB, Bar və NOS. Hələlik bizdə keyfiyyət analizləri aparılır. Lakin dünyada qoyulan qanunvericilik dəyişib, norma qoyublar. Bu kəmiyyət analizidir. Biz artıq bunu da etmək iqtidarındayıq. Nümunə hazırlığı gedir. DNT-nin ekstraksiyası gedir. Bu, stril şəraitdə olmalıdır. Daha sonra ekstraksiya edilmiş DNT ampifaksiya prosesi gedir. Yəni DTN çoxalır və onun genetik motifikasiyası yoxlanılır. Ətin hansı heyvana məxsus olduğu yoxlanılır”, - deyə Türkan Abbasova bildirib.


Xəbərlərin siyahısı: 17.01.2022 » Butov.az\nBütöv.az “Qafqazinfo”ya istinadən xəbər verir ki, daxili işlər naziri, general-polkovnik Vilayət Eyvazovun əmri ilə Binəqədi Rayon Polis İdarəsinin 7-ci Polis Bölməsinin rəisi, polis polkovnik-leytenantı Tuncay Abbasova işində yol verdiyi nöqsanlara görə töhmət verilib. Onun Binəqədi RPİ-nin rəisi Musa Musayevin tapşırıqlarını vaxtında icra etmədiyi bildirilir.\nMüdafiə Nazirliyindən Modern.az-a verilən məlumata görə, toplanış müddətində komandirlər yüksək texnologiyanın da tətbiqi ilə ümumqoşun hazırlığı üzrə keçirilən nəzəri və praktiki məşğələlərdə müxtəlif tapşırıqları yerinə yetiriblər.\nBütöv.az Türkiyə KİV-nə istinadən xəbər verir ki, Türkiyənin “Beşiktaş” klubu 20 yaşlı futbolçu ilə maraqlanır.\n2020-ci ilin yanvarından 2021-ci ilin iyununadək "Qarabağ" klubunun akademiyasının koordinatoru Tacettin Doğanın köməkçisi olan Önder Karaveli Qurbanlını klubda görmək istəyir.\nTürkiyə KİV-ə görə, artıq bununla bağlı “Qarabağ” rəsmiləri ilə danışıq başlayıb.\nQeyd edək ki, "Qarabağ" futbol klubunun baş məşqçisi Qurban Qurbanovun oğlu Musa Qurbanlı bu mövsüm Premyer Liqada keçirdiyi 8 oyunda 6 qol vurub.


10 yaşlı Nurayın xalası ilə atası barışdı\nReyd zamanı gərgin anlar: "Ay qardaş, nazirliyə gedirəm..." - VİDEO\tCərimənizi ödəyin, yoxsa... - Vaqif Əsədov\tYetim Eyvaz müğənni oğlu barədə ŞOK AÇIQLAMA\tQubalı qardaşlar ABŞ-ı ikinci dəfə şoka saldı - Möhtəşəm güc şousu - VİDEO\tBaş səhifəGündəmAktualSiyasətSosialİqtisadiyyatDünyaKriminalRedaktor seçimiİdmanŞouVideo 10 yaşlı Nurayın xalası ilə atası barışdı20:11 10.01.2017 | Baxış sayı: 1599 Ədliyyə Nazirliyinin İcra baş idarəsinin Quba icra şöbəsində baş verən hadisə ilə bağlı mübahisə edən tərəflər arasında barışıq əldə olunub. Missiya.Az xəbər verir ki, bu barədə 10 yaşlı Nurayın xalası Mehriban Eldarova məlumat verib. Onun sözlərinə görə, bu gün həyat yoldaşı Eldar Nurayın bioloji atası Əvəz Bayramovla görüşmək üçün Bakıya gedib. Tərəflər arasında Nurayın xalasında qalması şərti ilə barışıq əldə edilib. M.Eldarova atasının da istəyi vaxt uşağını görmək imkanı yaradılacağını bildirib. O, bu barışığın Nurayın gələcəyi üçün düzgün qərar olduğunu deyib. Qeyd edək ki, sosial şəbəkələrdə yayılan videoda 10 yaşlı Nurayın xalasından alınaraq atasına verilməsi zamanı uşağa qarşı məhkəmə icraçıları tərəfindən yol verilən kobudluq əksini tapıb.


Fövqəladə Hallar Nazirliyinin yaradılmasının 10 illik yubileyinə həsr olunmuş “Fövqəladə hallar və təhlükəsiz həyat” mövzusunda elmi-praktiki konfrans keçiriləcəkdir\n10 dekabr 2015-ci il tarixində Azərbaycan Respublikası Fövqəladə Hallar Nazirliyinin yaradılmasının 10 illik yubileyinə həsr olunmuş “Fövqəladə hallar və təhlükəsiz həyat” mövzusunda elmi-praktiki konfrans keçiriləcəkdir. Konfransda nazirliyin əməkdaşları ilə yanaşı respublikanın müvafiq elmi-tədqiqat institutlarının, ali tədris müəssisələrinin, eləcə də digər ölkələrin aidiyyəti qurumlarının əməkdaşlarının qeyd edilən mövzu ətrafında nəzəri və tətbiqi elmi nəticələrə həsr olunmuş məqalələrlə iştirakı nəzərdə tutulur.\nKonfransa təqdim olunacaq məqalələr 30 noyabr 2015-ci il tarixinə kimi jabir.hasanov@fhn.gov.az və ya aydin.gafarov@fhn.gov.az elektron ünvanlarına göndərilməlidir. Məqalələr konstruktiv, konkret və konfransın mövzusuna uyğun olmalı, 3-5 səhifə həcmində, sətirlərarası interval 1,5, şrift “Times New Roman” 14-lük, soldan 3 sm, sağdan 1,5 sm, yuxarıdan 2,5 sm, aşağıdan 2 sm intervallı A-4 formatda 1 nüsxə təqdim edilməlidir. Müəllifin adı, soyadı, elmi dərəcəsi və iş yeri məqalənin əvvəlində qeyd edilməlidir. Məqalənin annotasiyası məqalənin yazıldığı dildə və ingilis dilində olmaqla iki dildə təqdim edilməlidir.\nMəqalələr konfransdan sonra müəlliflərin təqdim etdikləri redaksiyada xüsusi topluda nəşr olunacaqdır.\nKonfransda iştirak etmək istəyənlər məqalə ilə yanaşı əlavə olunan “Qeydiyyat blankı”nı doldurub yuxarıda qeyd edilən email ünvanlarına təqdim etməlidirlər. (blankı yükləyin)\nKonfrans iştirakçılarının qeydiyyatı 10 dekabr 2015-ci il tarixində saat 09.30-dan 10.00-a kimi Fövqəladə Hallar Nazirliyinin Akademiyasında (ünvan: AZ1089, Bakı şəhəri, Hövsan qəsəbəsi, Elman Qasımov küçəsi) başlayacaqdır.\nƏlaqələndirici şəxs: Nəcibə Əfəndiyeva\ntel: (+994 12) 512-01-42


“Ailəmdəki qadınları məcbur etməmişəm” – Kadırov hicabdan danışdı – Yenicag.Az\nAna Səhifə Dünya “Ailəmdəki qadınları məcbur etməmişəm” – Kadırov hicabdan danışdı\nYeni Çağ Media Qrupu – Fevral 01, 2018 - 23:06\nYenicag.az xəbər verir ki, ailəsində bütün qadınların örtülü geyindiyini diqqətə çatdıran siyasətçi bunları bildirib:\n“Müsəlmanlar üçün hicab dindarlıq və ədəb simvoludur. Ailəmdə bütün qadınlar hicabdan istifadə edirlər. Bu onların seçimi idi, heç kim məcbur etməyib. Axı bu gün, şərəf, təvazökarlıq və saflıqdan danışıb, sabah onu danmaq ikiüzlülükdür. Buna görə seçimi anlamaq lazımdır”.\nKadırov bildirib ki, bütün dinlərdə qadınların başlarını örtməli olduğu qeyd olunur:\n“Zaman dəyişir, artıq kimlərsə dini qaydalara riayət etmək istəmir. Çeçenistanda Quranın qanunlarına hörmət edən bir çox qadın var. Amma bir çox örtüksüz qadın da tanıyıram ki, təvazökarlıq, vicdanlılıq və ədalət standartlarını özlərində cəmləşdiriblər”.\nçeçenistan prezidenti, hicab, Ramzan Kadırov,


Sosial-iqtisadi 23/01/2020 18:22\nAzərbaycan Prezidentinin 30 dekabr 2019-cu il tarixli 1748 nömrəli Sərəncamı ilə 2020-ci il “Könüllülər ili” elan edilib. Bu münasibətlə Dövlət Komitəsi “Azərbaycan Diaspor Könüllüləri” proqramında iştirak üçün qeydiyyata başlayıb.\nKomitədən verilən məlumata görə, “Könüllülər ili”ndə proqramın daha zəngin və genişmiqyaslı olması nəzərdə tutulur. Bununla əlaqədar Dövlət Komitəsində Tədbirlər planı hazırlanıb və ardıcıllıqla həyata keçirilməsi planlaşdırılır. Ümumilikdə 50-yə yaxın istiqaməti əhatə edən Tədbirlər planında konfrans, dəyirmi masa, müxtəlif sosial aksiyalar və s. nəzərdə tutulur. Eyni zamanda, tədbirlərin həyata keçirilməsində Komitə əməkdaşları ilə yanaşı “Azərbaycan Diaspor Könüllüləri” proqramının məzunları da iştirak edəcəklər.\nQeyd edək ki, Diasporla İş üzrə Dövlət Komitəsi 2019-cu ilin mart ayından etibarən “Azərbaycan Diaspor Könüllüləri” adlı proqrama başlayıb. Proqramda iştirak üçün 609 gənc müraciət edib. Gənclərin kütləvi müraciətini nəzərə alaraq, 24 aprel 2019-cu il tarixində Nizami kino mərkəzində könüllü olmaq istəyən gənclərlə Komitə rəhbərliyinin görüşü keçirilib. Həmin dövrdən etibarən isə gənclər hissə-hissə təlimlərə cəlb edilir.\nOxumağa dəyər: Tramp İranın ABŞ-la 9 saniyəyə barışacağına inanır\nKönüllü fəaliyyət göstərmək üçün müraciət forması: https://diaspor.gov.az/volunteers/


Qulu Məhərrəmli: “Jurnalist məmurlara deyil, həqiqətə xidmət etməlidir” » Ovqat.com\n"Jurnalist hökumətdən heç bir bəxşiş ala bilməz"\nModerator.azUstad jurnalist, media eksperti, BDU-nun professoru Qulu Məhərrəmlinin Mətbuat Günü ərəfəsində medianın bügünki durumu ilə bağlı afn.az saytına verdiyi müsahibəni oxucularımıza təqdim edir:\n- Bugünkü Azərbaycan mətbuatı kənardan necə görünür, onu keyfiyyətli media hesab etmək olarmı?\n- Bugünkü mətbuatımız kənardan da, içəridən də eyni cür – yarpaqları saralmış, gövdəsi qurumuş, kölgəsi cəmiyyət üzərinə düşməyən ağac kimi görünür. Bu ağaca baxanda Azərbaycanın hansı havada və necə yaşaması, toplumun hansı problemləri həll etməli olması bilinmir. Yəni bizim mətbuatımız yaşadığımız cəmiyyətin güzgüsü olmaq, onun dərd-sərini demək, millətin gedəcəyi yolu işıqlandırmaq missiyasını yerinə yetirə bilmir, odur ki, bir vilayətin güzgüsü olmaq işini yarıtmayan medianı keyfiyyətli hesab eləmək olmaz.\n- Siz konkret nələri mətbuatımızın əsas problemləri hesab edirsiniz?\n- Cəmiyyətin ruporu ola bilməməsini, əsas missiyasından uzaq düşməsini, iqtisadi dayaqlarının olmamasını, azadlığın hüdudlarının daralmasını, jurnalistlərin daxili senzuraya məruz qalmasını, peşəkarlığın aşağı düşməsini, müstəqil mətbuatda çalışanların peşə fəaliyyəti ilə bağlı daim maneə və təhlükələrlə rastlaşmasını, eləcə də peşə prinsiplərinin və etik qaydaların tez-tez pozulmasını bugünkü mətbuatımızın əsas problemləri hesab edirəm.\n- Bəs bu günə düşməyimizin səbəbi nədir?\n- Bunun səbəblərini siz məndən də yaxşı bilirsiniz. Əsas səbəb cəmiyyətdə, ictimai-siyasi həyatda gedən mənfi proseslərdir. Mətbuat içində yaşadığımiz siyasi rejimin rəngini götürdüyündən, onun çərçivəsinə uyğunlaşmağa məcbur olduğundan demokratik dəyərə çevrilə bilimir. Bu halda mənəvi oriyentirlərin dolaşması, redaksiya sərbəstliyinin və jurnalist azadlığının məhdudlaşması, eləcə də ümumi mənəvi mühitin çirklənməsi mətbuatımızın vəziyyətinə ciddi təsir göstərib. Pis odur ki, tənqidçi media qarşısına sədlər çəkilib. Mətbuatın cəmiyyəti doğru-dürüst məlumatlandırmaq və ictimai nəzarətçi olmaq kimi əsas funksiyası, sanki arxa plana keçib, indi üzdə olan media qurumlarının da, jurnalistlərin də əksəriyyəti təbliğat-təşviqatla məşğuldur. Bu səbəbdən də jurnalistlərin ev almaq uğrunda mübarizəsi təəccüblü görünməməlidir.\n- Deyəsən, Siz jurnalistlərə ev verilməsinin tərəfdarı deyilsiniz, çünki hələ 2013-cü ildə jurnalistlərə ev verilməsi ilə bağlı açıqlamanızda demişdiniz ki, “bu hal Azərbaycanda müstəqil jurnalistikanı reysdən çıxaracaq, onun inkişafına əngəllər yaradacaq”. İndi necə düşünürsünüz? Eyni fikirdəsiniz, yoxsa...?\n- Yox, məsələni belə kateqorik qoymaq və mətləbləri bir-birinə qatmaq doğru olmazdı. Baxın, dünənə qədər mətbuat adamlarına ev verilməsi barədə danışmaq jurnalist etikası və mənəviyyat məsələsi idi, amma bu gün artıq o, məişət söhbətinə çevrilib. Mən imkansız adamlara ev verilməsinə, xüsusən gənc ailələrin sevindirilməsinə humanitar aksiya və savab iş kimi baxıram. Belə vəziyyətdə adam arzulayardı ki, təkcə jurnalistlərin yox, hamının – fəhlələrin, müəllimlərin, həkimlərin, gənc şair və yazıçıların da evi olsun.\n- Amma söhbət jurnalistlərə pulsuz mənzil verilməsindən gedir...\n- Hə... Bax, burada bir neçə incə nüans var ki, o barədə susmalı və özümüzü bilməzliyə vurmalı deyilik. Əvvəla, Azərbaycan jurnalistlərinin Etika kodeksinə görə, jurnalist fəaliyyətini işıqlandırdığı qurumdan, ilk növbədə isə hökumətdən heç bir bəxşiş, heç bir pay ala bilməz. İkincisi, sizcə, hökumətdən ev alan jurnalist bu hökumətin fəaliyyətini necə obyektiv işıqlandıra bilər, onun işində olan nöqsanları necə tənqid edə bilər? Belə şey ağlabatandırmı?\n- Demək istəyirsiniz ki, jurnalistləri tənqiddən çəkindirmək üçün onlara ev verirlər?\n- Mən demirəm ki, indiki şəraitdə bizim jurnalistlər həqiqəti yazmaq hissi ilə alışıb-yanırlar, heç bu fikirdə də deyiləm ki, ev məsələsi həqiqətin ağzına daş basmaq, adamları tənqid yazmaqdan çəkindirmək, onları hökuməti vəsf etməyə həvəsləndirmək üçündür. Amma təbii ki, başqa maddi ehtiyac və umacaqlar kimi, ev söhbəti də adamlarda əvvəlcə yarınmaq hissini gücləndirir, sonra isə uzunmüddətli asılılıq yaradır. Bu asılılıq isə gerçəyi görməyə, onu dilə gətirməyə mane olur. Yazılmamış bir qayda var: sən bu konfeti məndən almısansa və bunu almaq üçün çalışmısansa, deməli, yanımda dilin qısadır və sənin üzərində mənim müəyyən bir üstünlüyüm var. Bu mənada jurnalistlər üçün növbəti binanın bünövrəsinin qoyulması xəbərinin yayılması ev almayanları ruhdan düşməməyə, özlərini “yaxşı” aparmağa çağırışdır...\n- Yaxşı, bəs bu yazıq jurnalist normal yaşamaq üçün nə etməlidir?\n- Cəmiyyətin digər “yazıq” üzvləri kimi jurnalist də insandır, onun da evi, yaşamaq üçün normal şəraiti olmalıdır. Yaxşı olardı ki, qəzetlər bol reklam bazarı şəraitində çalışsın, jurnalist yaxşı maaş, yüksək qonorar alsın, bahalı layihələrdə iştirak etsin, səs-küylü araşdırmalar aparıb pul qazana bilsin, sonra da o pulnan ev, maşın alsın və heç kimdən də asılı vəziyyətə düşməsin, heç kimin yanında gözükölgəli, dili qısa olmasın. Bunun üçün jurnalist vəzifə adamlarına, rüşvətxor məmurlara, oliqarxlara deyil, həqiqətə və dəyərlərə xidmət etməlidir, gerçəyi yazmaqla ləyaqətli cəmiyyətin qurulmasına öz töhvəsini verməlidir. Mən bunu arzulayıram.\n- Jurnalistin “yaxşı araşdırmaları olsun, yaxşı yazıları olsun” deyirsiniz. Umumiyətlə, son 3-5 ildə Azərbaycan jurnalistikasında yaxşı yazıya, araşdırmaya rast gəlmisiz?\n- Əlbəttə, belə yazılar var, yəni və hər şey tünd rəngdə deyil. Bizdə az da olsa, istedadlı, azad düşüncəli və məsləkli qələm sahibləri, o cümlədən peşə ləyaqətini üstün tutan müstəqil araşdırmaçı jurnalistlər, blogerlər var. Mətbuatda, xüsusən saytlarda yaxşı yazılar da, ictimai rezonans doğuran araşdırma materialları da ara-sıra gözə dəyir. Təəssüf ki, son dövrlərdə məlumat toplamaq və informasiyaya çıxış imkanları məhdudlaşdığına görə, dediyiniz ciddi araşdırma materiallarının sayı azallıb. Ümumiyyətlə, son illərdə vətəndaş cəmiyyəti ilə yanaşı, mətbuatımız da zəifləyib, mövqelərini, ictimai rəyə təsir imkanlarını itirib.\n- Yəqin buna görədir ki, jurnalistikamız heç də nikbin görünmür?\n- Bu danışdıqlarımızdan sonra media necə nikbin görünə bilər? Yəni nikbinlik üçün əsaslar ciddi şəkildə zəifləyib. 10-15 il əvvəl həqiqətə xidmət və qürur mənbəyi olan jurnalistika indi cazibəsini və cəmiyyətin ona olan inamını itirib. Bu sahənin dəyərli təmsilçilərinin çoxunun fəaliyyəti müxtəlif yollarla məhdudlaşdırılıb, mediada diletantlar və əxlaqsız adamlar çoxalıb. Baxın, son 7-8 ildə jurnalistikada önə çıxarılan kimlərdir? Əksəriyyətinin şəxsi yaradıcılığı, cəmiyyətdə nüfuzu və gerçək liderlik keyfiyyəti yoxdur, çoxu təsadüfi adamlardır. Redaktorların rayon icra hakimiyyətləri ilə davamlı kollektiv təmaslarından belə təsəvvür yaranır ki, mediamız məmurlara xidmət etməyə başlayıb, jurnalistlər daha çox piar və təbliğat işlərinə cəlb olunub. Halbuki, bunların heç biri bilavasitə jurnalistikanın vəzifəsi deyil. Bu proseslərə baxanda jurnalistikamızın sabahı ilə bağlı necə nikbin düşünmək olar?\n- Qulu müəllim, bir neçə gün əvvəl mətbuatda qəzetlərə dövlət yardımı ayrılması barədə KİVDF-nin məlumatı yayıldı. Çoxları bu maliyyə bölgüsünü ədalətsiz hesab edir, siz buna necə baxırsız?\n- Dövlətin medianın inkişafı üçün maliyyə ayırması yaxşı haldır, amma təəssüf ki, bu pul azad medianı inkişaf etdirmir. Bu yardımlar, onsuz da çoxu lövbərsiz gəmi kimi yırğalanan qəzetlərin asılılığını artırır. Pis odur ki, bu gün bizdə satış və azad reklam bazarı da yoxdur və bu səbəbdən qəzetlər yalnız dövlət yardımının ümidinə qalıb.\n- Son dövrlərdə elektron mətbuata, saytlara da dövlət yardımı ayrılması məsələsi gündəmdədir. Buna münasibətiniz necədir?\n- Mən saytlara maliyyə yardımı ayrılmasının əleyhinəyəm, çünki yazılı mətbuatla bağlı tendensiya eynilə burada da gedəcək. Yəni, birinci il digərləri ilə yanaşı, bir-iki müstəqil sayta da pul ayrılacaq, sonra əsas maliyyə hökumətyönlü portallara və oliqarxlara məxsus “lazımlı” saytlara yönəldiləcək, adı da olacaq ki, dövlət bu sahəyə yardım edir. Bundansa, dövlətin puluna qənaət etmək lazımdır, bu maliyyəni informasiya müharibəsində Azərbaycanı irəli çıxaracaq yeni elektron resursların yaradlmasına və bu sahə üçün ixtisaslı mütəxəssislər hazırlanmasına yönəltmək daha yaxşı olardı.\n- Belə çıxır ki, bu yardımlar medianı düzgün istiqamətə aparmır və heç bir ciddi problemini həll etmir?\n- Bəli, mən bu fikirdəyəm ki, cəmiyyətdə səsi, media platformasında mövqeyi olmayan qəzetlərə maliyyə ayrılması, vəsaitin “hər kəsə xidmətinə və hər kəsə münasibətə görə” prinsipi ilə paylanması mətbuatın heç bir ciddi problemini həll edə bilməz. Bu gün KİVDF-dan vəsait alan çox mənasız qəzetlər var, yazdıqları heç kimdə maraq doğurmur, köşklərdə ağzıgünə yatıb qalır və onları heç kim alıb oxumur. Bəs dövlət niyə onlara ildə 100-120 min manat pul xərcləməlidir? Təbii ki, yardım əhəmiyyətsiz də deyil və jurnalilistlərin maaş məsələlərinin həllinə qismən kömək edir.\n- Reklam medianın ən ağrılı yeridir... Reklam bazarı olsaydı bu gün Azərbaycan daha fərqli mətbuata sahib olardımı?\n- İllüziyalarla yaşamaq çətindir, amma əlbəttə, yaxşı reklam bazarı və ölkədə azad bazar iqtisadiyyatı olsaydı, medianı biznes sahəsi kimi irəlilətmək, maddi problemlərini həll etmək mümkün idi. Mən 1998-ci ildə ABŞ-a səfər zamanı “NyuYork tayms”da da olmuşdum. Orda bizə deyəndə ki, qəzetin büdcəsi üç milyard dollardan çoxdur və bunun xeyli hissəsi reklamın hesabınadır, heyrətlənmişdim, çünki onda heç Azərbaycanın büdcəsi o qədər deyildi. Yəni sərbəst bazar və yaxşı qurulmuş iqtisadiyyat azad medianı da yaşadır və onu cəmiyyətin həqiqi gücünə çevirir.\n- Sosial şəbəkələrdə ixtisaslı və qeyri-ixtisaslı jurnalistlər mövzusu gündəmdədir...\n- Peşə təhsili məsələsi hansısa rakursda dartışma mövzusu ola bilər, lakin bu medianın problemi deyil. Media üçün əxlaqlı, vicdanlı və mənəviyyatsız jurnalist problemi var. Bu sahəyə təsadüfən düşmüş və yaxud elə buranın bataqlığında böyümüş natəmiz adamlar jurnalistika üçün ciddi problemlər yaradır. Ola bilər ki, kimsə heç universitetdə peşə təhsili almayıb, amma medianın bütün prinsiplərini gözləyir, dürüstdür və yaxşı da qələm sahibidir. Bunun əksi də mümükündür, amma bütün hallarda vicdanlı və dürüst insanlar bir yerdə olanda mətbuat öz prinsiplərinə sadiq qalır, eyni zamanda vəzifə sahiblərinin, məmurların deyil, Vətənin və dövlətin maraqlarını da qoruya bilir. Dövlət marağı başqa şeydir. Üzeyir bəy nə deyirdi? Mİllət, dövlət , Vətən marağı olan yerdə digər söhbətlər aradan qalxır.\n- Mətbuat Şurasının fəaliyyətini necə dəyərləndirirsiz?\n- Mətbuat Şurasında yaxın dostlarımız var, amma ölkədə söz və mətbuat azadlığına cavabdeh olan, cəmiyyət maraqları ilə medianın maraqlarını uzlaşdıran bir qurum kimi bu təşkilatın effektli çalışdığını söyləmək çətindir. Düzdür, mediaya yardım və ev bölüşdürülməsi kimi məsələlərdə MŞ və onun sədri diqqət mərkəzində olur, fəqət azad mətbuatı qorumaqda bu qurum gücsüzdür.\n- Son vaxtlar Mətbuat Şurası, sanki tənqid yazan jurnalistləri deyil, məmurları, vəzifəli şəxsləri müdafiə edir.\n- Bu, ciddi problemdir, belə yanaşma MŞ-ya başucalığı gətirmir, onu gözdən salır, vəzifəli şəxslərin mətbuatın, jurnalistlərin üzərinə yeriməsini stimullaşdırır. AzTV sədri məni məhkəməyə verəndə MŞ rəhbərliyində bu tendensiyanı sezmişdim, amma nahaq yerə. Şura da, məmurlar da bilməlidir ki, jurnalistika, media, cəmiyyət adından ictimai nəzarəti həyata keçirir. Bu, onun əsas missiyasıdır. Ona görə də mediaya bir az həssas və dözümlü yanaşılmalıdır.\n- Qulu müəllim, məsələ onadır ki, bir məmuru və ya deputatı tənqid edən kimi Mətbuat Şurasına zəng edirlər. Şura da, az qala, onların vəkili kimi çıxış edir...\n- Çox nahaq yerə. Sizin tənqidiniz əsaslıdırsa, məqsədiniz təmizdirsə, heç kimdən çəkinməli deyilsiniz. MŞ isə mətbuat üçün direktiv orqan deyil ki, sizə göstəriş versin. Məsələn, qanuna görə, deputat bizneslə məşğul ola bilməz, amma necə olur ki, onların az qala yarıdan çoxunun biznes şəbəkəsi var? Yaxud, məmur bizneslə məşğul ola bilməz. Amma baxın, görün nə qədər yüksək vəzifəli məmur öz vəzifəsini əmtəəyə çevirərək ondan bəhrələnir. Jurnalistlər belə qanun pozuntularını tənqid etməlidir. Biz dövlətimizin qüdrətini zəiflədə biləcək bütün nöqsanları tənqid etməliyik. Tənqid edilmək istəmirsənsə dürüst olmalısan, dəqiq işləməlisən, xalqın cibinə girməməlisən, büdcəni soymamalısan, oğurluq etməməlisən, rüşvətə və korrupsiyaya qurşanmamalısan.\nAna səhifəyə qayıt Baxış: 434 Tarix: 19-07-2017, 16:06\n“MTN-lə qanunsuz əməkdaşlıq edən jurnalistlərin cəzalandırılması prosesi davam etməlidir”\n“Azərbaycan qonşuluğunda hansısa konfiliktin olmasında maraqlı deyil”\nJurnalistlərin mənzil savaşı: TANINMIŞ YAZARDAN ƏVƏZ ZEYNALLININ SİYAHISINA ETİRAZ


ARDNŞ 2025-ci ilədək fəaliyyət strategiyası hazırlayır\n16 Sentyabr 2011 12:53 (UTC+04:00)\nAzərbaycan, Bakı, 16 sentyabr /Trend, müxbir A.Axundov/\nARDNŞ (Azərbaycan Respublikası Dövlət Neft Şirkəti) şirkətin 2025-ci ilədək fəaliyyətinin uzunmüddətli strategiyasını hazırlayır. Bu barədə cümə günü jurnalistlərə ARDNŞ-nin iqtisadi məsələlər üzrə vitse-prezidenti Süleyman Qasımov bildirib.\n"Artıq strategiyanın ilkin variantı hazırdır, lakin o hazırlanıb tamamlanması üçün geri qaytarılıb", - Qasımov deyib.\nOnun sözlərinə görə, əsas məsələ belə uzun müddətə dəqiq proqnozlaşdırmanın çətinliyidir.\n"Lakin strategiyanın bu il qəbul edilməsini düşünürük", - Qasımov qeyd edib.\nOnun sözlərinə görə, strategiya ARDNŞ-nin bütün fəaliyyət istiqamətlərini əhatə edəcək.\nARDNŞ Azərbaycanın Dövlət Neft Şirkətidir. 2010-cu ildə ARDNŞ neft-qaz çıxarma müəssisələri tərəfindən 7,28 milyon ton neft və 7 milyard kubmetrdən çox qaz hasil edilib.\nARDNŞ xarici tərəfdaşlarla birgə "Azəri-Çıraq-Günəşli" (AÇG) yataqlar bloku və "Şahdəniz" qaz-kondensat yatağı kimi iri layihələrdə iştirak edir. ARDNŞ-nin tərkibinə "Azneft" İB (quruda və dənizdə neft və qaz hasilatı müəssisəsi), "Azərikimya" İB (kimya sənayesi müəssisəsi),"Azəriqaz" (qaz paylanması) müəssisəsi daxildir.\nARDNŞ ölkədə neft məhsullarının yeganə istehsalçısıdır (balansında iki NEZ-ə malikdir), eləcə də Azərbaycanda, Gürcüstanda və Ukraynada yanacaqdoldurma məntəqələrinə malikdir. ARDNŞ Türkiyənin ən iri neft-kimya kompleksi olan "Petkim"in ortaq sahibidir. Özünün ticarət bölməsi olan "SOCAR Trading" şirkəti vasitəsilə dünyanın müxtəlif regionlarında neft ticarəti həyata keçirir.\nAzərbaycan neft tankerləri donanmasını genişləndirir (FOTO)\nBiznes və iqtisadiyyat xəbərləri 21 Fevral 13:20\nAzərbaycanda yeni tanker suya buraxılıb (FOTO)\nBiznes və iqtisadiyyat xəbərləri 21 Fevral 13:06\nBiznes və iqtisadiyyat xəbərləri 20 Fevral 10:43\nHololey: Aİ və Azərbaycan arasında aviasiya sazişi üzrə danışıqların növbəti mərhələsi mart ayında keçiriləcək\nBiznes və iqtisadiyyat xəbərləri 19 Fevral 19:20\nBiznes və iqtisadiyyat xəbərləri 19 Fevral 17:47\nFevralın 20-ə manatın məzənnəsi\nBiznes və iqtisadiyyat xəbərləri 19 Fevral 17:13\nAzərbaycan və Rusiyanı birləşdirən nəhəng körpü bu il istifadəyə veriləcək\nXocalı soyqırımı qurbanlarının xatirəsi Vaşinqtonda yad edilib (FOTO)\nDağlıq Qarabağ Münaqişəsi 12:19\nBakı-Quba yolunun dağılmış hissəsi bu il yenidən qurulacaq\nDYP rəsmisi ötən gün Sumqayıtdakı avtobus qəzası barədə


2021, 29 Noyabr, Bazar ertəsi, Bakı vaxtı 12:46\nAtasını adamları diri-diri qaynatmaqda ittiham edirlər, lakin Googoosha (Gulnara Karimova) ulduz olmaq istəyir.\nLondonda çıxan «The Independent» qəzetinin son sayında dərc olunmuş bir məqalə belə adlanır.\nJurnalist Shaun Walker yazır ki, «onu şəkilləri ABŞ boyunca şəhərləri bəzəyən «ekzotik özbək gözəli» kimi təsvir edirlər. Onun internet səhifəsindəki bioqrafiyasında isə deyilir ki, ucalmaqda olan pop-ulduzu Googoosha «şair və mezzo-sopranodur».\n«The Independent» qəzeti yazır ki, o, hətta özünün yeni rəqs mahnısı «Round Run»ın klipini ABŞ-ın aparıcı musiqi jurnalında reklam etdirib.\nShaun Walker davam edir:\n«Lakin Googoosha'nın makiyaj edilmiş üzü və eyhamlı bir şəkildə yarıaçıq dodaqları ilə müşayiət olunan reklamlarında bir məsələnin üstü vurulmur: onun əsil adı Gulnara Karimova’dır və o, dünyanın ən qəddar diktatorlarından biri - Özbəkistanın lideri Islam Karimov'un qızıdır».\nMüxbir yazır ki, Özbəkistanı Sovet İttifaqı çökəndən bəri idarə edən cənab Karimov dissidentləri diri-diri qaynatmaqda ittiham olunub. Onun təhlükəsizlik qüvvələri isə 2005-ci ildə yüzlərlə silahsız etirazçını gülləbaran ediblər.\nMəqalədə deyilir ki, Özbəkistanda uşaq əməyinin istismarı geniş yayılıb və məktəblilər aylarla pambıq yığmağa məcbur edilirlər:\n«Britaniyanın Özbəkistandakı keçmiş səfiri Craig Murray də daxil olmaqla tənqidçilər deyirlər ki, xanım Karimova ailənin nəhəng korrupsiyası ilə şəxsən bağlıdır. Onun rejimin «çirkli pullar»ını yuduğu güman edilən bir İsveçrə şirkəti ilə əlaqəli olduğu söylənir, hərçənd onun özü bunu həmişə inkar edib».\nÖLKƏDƏ ƏN ÇOX NİFRƏT EDİLƏN\nAmerikanın diplomatik teletayplarını açıqlamış «WikiLeaks» saytı adi özbəklərin onun barəsində nə düşündüklərindən söhbət açıb:\n«Özbəklərin əksəriyyəti Karimova’nı acgöz, hakimiyyət hərisi olan bir şəxs kimi görürlər. O, qarşısına çıxan biznes adamlarını və ya hər hansı başqa şəxsləri əzmək üçün atasından istifadə edir. O, ölkədə ən çox nifrət edilən şəxsdir». - yazır «The Independent».\nMəqalədə deyilir ki, öz ölkəsində dost tapa bilməyən Gulnara xaricdə populyarlıq qazanmaq istəyir. Onun rəsmi «Twitter» hesabında belə yazılıb:\n«Kylie Minogue xoşunuza gəlir? Deməli, siz ekzotik pop sensasiyası Googoosha’nı axtarmamısınız».\nHərçənd jurnalistin fikrincə,«xanım Karimova Imelda Marcos’a və Saif al-Islam Gaddafi’yə daha çox bənzəyir».\nİŞGƏNCƏNİN RİTMİK SƏSİ\n«The Independent» qəzetinin müxbiri yazır:\n«Qocalmaqda olan atasının potensial varisi kimi haqqında çoxdan danışılan 40 yaşlı diktatorun qızı Harvardda oxuyub. O, xeyli vaxtdır ki, beynəlxalq legitimlik qazanmaq üçün özünü moda və zinət əşyalarının dizayneri kimi təqdim edir. Ötən il insan haqları təşkilatlarının etirazlarından sonra onun Nyu-York Moda Həftəsində planlaşdırılan şousu ləğv edilib».\nMəqalədə deyilir ki, «Googoosha» adlanan internet saytında onun valideynlərindən heç söhbət\n«Mənim şeirlərim mənim fikirlərim, hissiyyatım və hisslərimlə qafiyələnib, məhz buna görə də şeirlərim mənim üçün qiymətlidir», - yazır Googoosha.\nGoogoosha'nın başqa bir fəlsəfəsi:\n«Bu şeirlərdəki özünüdərk onları həyat təranəsi kimi səsləndirir. Bunlar Googoosha’nın həyat təcrübələridir… Dinlə, rəqs et, bayram et və düşün».\n«The Independent» yazır ki, bu qədər təbliğat və reklama baxmayaraq, xanım Karimova'nın mahnılarının kommersiya uğurları qeyri-müəyyəndir. Məsələn, Özbəkistan mediasının guya onun mahnısının ABŞ musiqi hit-paradında 5-ci olması barədə yaydığı xəbərlər dezinformasiyadır.\nGörünür, məşhur «Amazon» saytında Googoosha'nın yeni albomu barədə qeyd yazanlar bu müğənninin kim olduğunu başa düşüblər.\nOnlardan biri yazır:\n«İşgəncənin ritmik səsi. Mən heç bilməzdim ki, qızmar günəş altında gündə 12 saat işləyən uşaqların səsləri kiməsə bu qədər rahatlıq gətirə bilər».\nPrezidentin qızı “Kriminal baronessa” kimi təqdim olunur


Online oyun: Lava online\nAlternativ adları: Lava online\nBizə tanış Yellowstone supervolcano və püskürmə sonra dünyada kəskin dəyişdi. Soyuq və aclıq insanlar Afrika uyğun yaşayış ekvator latitudes keçmək məcburiyyətində. Bəzi uğurlu insanlar qitənin qənaət əldə edə bildik. Siz - Afrika şimalında Nubian kənd tutulan qaçqın sayı: Siz klaviatura üzrə ox ilə ərazidə bilərsiniz. Onun yerüstü flashing nida işarəsi bir mob axtarmaq lazımdır. Ona danışmaq üçün siz [basın! ] Başını edib. O nə xahiş nə oxumaq və sonra basın "alın iş." Silah daşıyırlar və sağlam vərdiş etmək faydalı qabiliyyəti itlər, siçovulların və koloniyaçılarının ilə mübarizə. Mobs nə vypodaet bazarda satıcılar üçün satıla bilər. Və zarabotanye pul güllə və sarğı materialları və digər faydalı şeyi almaq. Biz bütün vəzifələri yerinə məsləhətdir - onlar vadisində kənarda təhlükəli lakin maraqlı həyat üçün hazırlanır. Diqqət! Siz ki, kifayət qədər təcrübə əldə deyil, Wadi Halfa şəhəri tərk etməlidir çünki geri vadisində yol deyil ... Siz təhlükələr və yeni Afrikanın bir çökdürücü ilə sərgi həyat tam olacaq. Insan sivilizasiyasının Yeni qalası.\nBizə tanış Yellowstone supervolcano və püskürmə sonra dünyada kəskin dəyişdi. Soyuq və aclıq insanlar Afrika uyğun yaşayış ekvator latitudes keçmək məcburiyyətində. Bəzi uğurlu insanlar qitənin qənaət əldə edə bildik. Siz - Afrika şimalında Nubian kənd tutulan qaçqın sayı: Siz klaviatura üzrə ox ilə ərazidə bilərsiniz. Onun yerüstü flashing nida işarəsi bir mob axtarmaq lazımdır. Ona danışmaq üçün siz [basın! ] Başını edib. O nə xahiş nə oxumaq və sonra basın "alın iş." Silah daşıyırlar və sağlam vərdiş etmək faydalı qabiliyyəti itlər, siçovulların və koloniyaçılarının ilə mübarizə. Mobs nə vypodaet bazarda satıcılar üçün satıla bilər. Və zarabotanye pul güllə və sarğı materialları və digər faydalı şeyi almaq. Biz bütün vəzifələri yerinə məsləhətdir - onlar vadisində kənarda təhlükəli lakin maraqlı həyat üçün hazırlanır. Diqqət! Siz ki, kifayət qədər təcrübə əldə deyil, Wadi Halfa şəhəri tərk etməlidir çünki geri vadisində yol deyil ... Siz təhlükələr və yeni Afrikanın bir çökdürücü ilə sərgi həyat tam olacaq. Insan sivilizasiyasının Yeni qalası. PlayLava online\nOyun üçün video və ekran Lava online


Şəhriyar Məmmədyarov: “Çəkindiyim rəqib Maqnus Karlsendi” | Futbolxeber.az\n6 Avqust 2020, Cümə axşamı\n"Qarabağ"dan "Keşlə"yə 4 cavabsız qol\n“Qəbələ” “Sumqayıt”a qalib gəldi\nİspan məşqçi “Sumqayıt”dan ayrıldı\nŞəhriyar Məmmədyarov: “Çəkindiyim rəqib Maqnus Karlsendi”\nMartda Almaniyada təşkil olunacaq şahmat tacına İddiaçılar Turnirində ölkəmizi təmsil edəcək Azərbaycan yığmasının lideri Şəhriyar Məmmədyarov mötəbər yarışa hazırlıqla bağlı suallara cavab verib. Futbolxeber.az həmin müsahibəni təqdim edir:\n- Martın 10-da Berlində şahmat tacına İddiaçıların Turnirinə start veriləcək. Mötəbər yarışa necə hazırlaşırsan?\n- Veyk-An-Zee superturnirində iştirakla bağlı hazırlığa gec başladım. Bununla belə məşqlər plan üzrə davam edir. İddiaçılar Turnirinə hazırlıqdan razıyam. Berlindən əvvəl Rusiyada bir yarışda iştirak edəcəm. Martın ilk günlərində Moskvada Mixail Talın xatirə turniri olacaq. İddiaçılar Turnirində iştirak edən əksər rəqiblər Moskvada da çıxış edəcək. Rusiya paytaxında rapid, blits üzrə mübarizə olacaq.\n- İddiaçılar Turnirinə hazırlıq dövründə hansı şahmatçı və ya məşqçilərlə işləyirsən?\n- Komanda üzvlərimi açıqlamaq istəməzdim. Mötəbər yarış ərəfəsində adətən bütün şahmatçılar komanda üzvlərini geniş ictimaiyyətə açıqlamır. Əsas məqsəd İddiaçılar Turnirində layiqli çıxış etməkdir.\n- Bu sizin İddiaçılar Turnirində üçüncü çıxışınız olacaq. Demək olar ki, Məmmədyarov belə turnirlərdə kifayət qədər təcrübəyə malikdir...\n- Təcrübə baxımdan problem olmalı deyil. İlk dəfə İddiaçılar Turnirində çıxış edəndə tam fərqli idim. İndi Berlində tamam başqa Şəhriyar olacaq. Məqsədim Berlində uğur qazanmaqdır. 2017-ci il mənim üçün unudulmaz qələbələrlə yadda qaldı. 2018-ci ildə də hamını sevindirmək istəyirəm.\n- Artıq püşk atılıb. İddiaçılar Turnirində ilk rəqibin Sergey Karyakin olacaq. Son turda isə Vladimir Kramniklə qarşılaşacaqsan. Püşkü necə dəyərləndirirsən?\n- Əvvəldə ya sonda bütün şahmatçılar bir-biriylə qarşılaşacaq. Ona görə o qədər fərq etmir. Sözsüz Karyakinlə başlamağım maraqlı olacaq. İddiaçılar Turnirinin son qalibidir. Sergey dünyanın güclü şahmatçıların biridir. Onunla dostluq münasibətlərim var. Üstəlik bildiyiniz kimi, çempionluq matçında Maqnus Karlsenə qarşı hazırlıq dönəmində Karyakinin komandasında olmuşam. Sergeyə kömək etmişəm. Bir-birimizi yaxşı tanıyırıq. Sadəcə Berlində hamı qələbə uğrunda yarışacaq. FİDE püşkü bilərəkdən 1 ay əvvəldən keçirir. Bütün şahmatçılar rəqiblərini tanıyır. Hər bir şahmatçı həmkarına açıq mübarizə aparacağını bildirir. Çünki Berlində hamı yarışın qalibi olmağa çalışacaq. Güzəştdən söhbət ola bilməz. Sergeylə dostluğumuz var, amma hər ikimiz açıq mübarizə aparacayıq. Berlində bir-birimizə rəqib olacayıq.\n- Berlində keçiriləcək İddiaçılar Turnirində hansı şahmatçıdan çəkinirsən?\n- Çəkindiyim şahmatçı Berlində olmayacaq. Söhbət Maqnus Karlsendən gedir.\n- Amma sən onunla ilin sonunda qarşılaşmaq üçün əla fürsət qazanmısan...\n- İddiaçılar Turnirində məqsədim qalib olmaqdır. Bu yarışı udmaqla dünya çempionu Maqnus Karlsenlə matç oynamaq istəyirəm.\n- Mötəbər yarış ərəfəsində yəqin istirahətə vaxt olmur. Bütün diqqətin Berlindədir...\n- Düz qeyd etdiniz. Bütün diqqətim Berlindəki yarışdadır. Ona görə hətta ailə üzvlərimlə az görüşürəm. Dostlarla demək olar ki, ünsiyyətimiz yoxdur. Gün ərzində ancaq məşqlərlə bağlı danışırıq. Ona görə hamının məni başa düşəcəyinə inanıram. Fürsətdən istifadə edərək İddiaçılar Turniri ərəfəsində mənə dəstək olan hər bir kəsə, dostlarıma eləcə də media nümayəndələrinə təşəkkür edirəm.\nÇimərlik futbolu çempionatının püşkü atıldı\nAzərbaycan idmançılarının beynəlxalq yarışlarda iştirakı sual altına düşüb\nVelosipedçimiz Ukraynada çempion oldu\nAzərbaycan Sindo-ryu və Pençak-silat Federasiyasının növbəti uğuru\nDe Byazi rəsmən millimizdə!\n“Neftçi” “Soçi” ilə qarşılaşacaq\nHafiz Baxşəliyev: “Ermənilər bizi provakasiya çəkirlər ki, aqressivlik göstərək”\nAFFA 4 kluba maliyyə yardımı ayırdı\nFüzuli Məmmədov daha 2 il "Neftçi"də


REGİON 23 sen 2021, 16:53\nSosial şəbəkələrin erməni seqmentində yayılan xəbərlər Ermənistan cəmiyyətini əməlli-başlı şoka salıb.\nDemokrat.az xəbər verir ki, yayılan məlumatlarda Türkiyəyə məxsus şəxsi təyyarənin İrəvana endiyi əks olunub.\nBu təyyarənin kimə məxsus olduğu və Ermənistana hansı məqsədlə uçduğu haqda heç bir məlumat yoxdur.\nQeyd edək ki, bu məsələ sosial şəbəkələrin erməni seqmentində ciddi rezonans doğurub və geniş müzakirələrə səbəb olub.\nErmənilər Türkiyəyə məxsus təyyarənin İrəvana eniş etməsini biyabırçılıq adlandırıblar.(konkret.az)


“İstintaq”ın “Seyfi”sinin 75 yaşı tamam olur | Report.az\n“İstintaq”ın “Seyfi”sinin 75 yaşı tamam olur O, teatr səhnələri və filmlərdə bir-birindən maraqlı rollar oynayıb\nBakı. 25 may. REPORT.AZ/ Mayın 25-də keçmiş SSRİ-nin məşhur aktyoru Aleksandr Kalyaginin anadan olmasının 75-ci ildönümüdür.\n“Report” xəbər verir ki, o, 1942-ci il mayın 25-də Rusiyanın Kirov vilayətinin Malmıj rayonunda anadan olub.\nO, teatr səhnələri və filmlərdə bir-birindən maraqlı rollar oynayıb. Azərbaycan kinosevərləri A.Kalyagini “İstintaq” filmindən də tanıyırlar. Filmin rejissoru Rasim Ocaqov, ssenari müəllifi Rüstəm İbrahimbəyov, operatoru Rafiq Qəmbərov, rəssamı Fikrət Bağırov, bəstəkarı Emin Sabitoğlu, səs operatoru Vladimir Savin, montaj rejissoru Gülşən Səlimovadır.\nAleksandr Kalyagin filmdə Seyfi rolunu oynayıb.\nQeyd edək Azərbaycanın mərhum Prezidenti Heydər Əliyev “İstintaq” barədə bunları bildirmişdi: “Bu filmə bir neçə dəfə baxılmış və hər dəfə də narazılıqlara səbəb olmuşdur. Buna görə də mən filmə baxmaq üçün kollektiv baxış təşkil etdim. Kollektiv baxışdan sonra həmkarlarımın hamısı bu fikirdə oldu ki, guya film respublikamızı nüfuzdan salır, rüsvay edir. Halbuki bu film respublikamızda mənim gördüyüm işin-korrupsiyaya qarşı apardığım mübarizənin bədii təcəssümü idi. Sağ olsunlar ki, onlar (Rüstəm İbrahimbəyovla Rasim Ocaqov - nəzərdə tutulur) bu mövzuya girişmişdilər. Yeri gəlmişkən, mən o vaxt onlara dedim ki, bu mövzudan əl çəkməyin. Belə də etdilər. Film istehsalata buraxıldıqdan sonra əngəllər, qadağalar başladı. Belə olan halda mən də tədbirlər gördüm və "İstintaq" filmi böyük şöhrət qazandı”.\nAzərbaycanın xalq artisti rəhmətlik Səməndər Rzayev Azərbaycan dilində Seyfi rolunu səsləndirib. 86 dəqiqəlik film 1979-cu ildə geniş ekranlara çıxıb.\nXatırladaq ki, Alkesandr Kalyagin hazırda təşəbbüsü ilə yaradılan “Et Cetera” özəl tearının bədii rəhbəridir.\nRus versiyası FotoСоздателю образа Сейфи в фильме "Следствие" исполняется 75 лет


"Fənərbağça" hirsini "Adana Demirspor"dan çıxdı » Sportnet.az\n"Fənərbağça" hirsini "Adana Demirspor"dan çıxdı\nTarix: 29-11-2017, 23:42 Baxış sayı: 426 Bölmə: Futbol / Dünya futbolu\n"Fənərbağça" Türkiyə kubokunda 5-ci turun ilk oyununa çıxıb.\nSportnet.az-ın məlumatına görə, İstanbul klubu evdə aşağı liqa təmsilçisi "Adana Demirspor"la qarşılaşıb. Matç meydan sahiblərinin 6:0 hesablı qələbəsi ilə yekunlaşıb.\n"Fənərbağça"nın türkiyəli futbolçusu Alper Potuk 23,51 və 66-cı dəqiqədə fərqlənməklə het-trik edib. Qarşılaşmanın 26-cı dəqiqəsində Vinsent Yansen fərqlənib. Oyunun sonlarında isə Ahmethan Köşe fərqi 6 topa çatdırıb.\nQeyd edək ki, cavab qarşılaşması 12 dekabrda keçiriləcək.\nTarix: 1-04-2020, 19:29 Bölmə: Top oyunları / Basketbol\nTarix: 30-03-2020, 10:42 Bölmə: Futbol / Dünya futbolu / Video / Slider / Sportnet TV\n"Qəbələ" fəaliyyətini dayandırdı\nTarix: 16-03-2020, 15:30 Bölmə: Futbol / Topaz Premyer Liqası / Slider\nDaha bir futbolçuda koronavirus aşkarlandı\nTarix: 22-03-2020, 10:29 Bölmə: Futbol / Dünya futbolu\nTarix: Dünən, 15:19 Bölmə: Futbol / Dünya futbolu / Slider / Qırmızı


DÖVLƏTDƏN OĞURLANAN PULLARI BU CÜR HAVAYA SOVURAN YÜKSƏK ÇİNLİ MƏMURLAR HƏR CÜR CƏZAYA LAYİQDİRLƏR\nNəşr edilib 11.05.2020 01:40\n"DTX-NIN HƏYATA KEÇİRDİYİ BU ƏMƏLİYYATLAR CƏMİYYƏT TƏRƏFİNDƏN DƏ YÜKSƏK QİYMƏTLƏNDİRİLİR, BUNA ŞƏRAİT YARATDIĞINA GÖRƏ, VƏTƏNDAŞLAR DÖVLƏT RƏHBƏRİNƏ XÜSUSİ MİNNƏTDARLIQLARINI ÇATDIRIRLAR"\nDövlət Təhlükəsizlik Xidmətinin bir neçə rayonun ardınca, respublikanın Mədəniyyət Nazirliyində də əməliyyat keçirməsi, ölkənin siyasi elitası qarışıq, bütün cəmiyyətdə böyük rezonansa səbəb olub. Bəzi icra başçılarının və rəhbər vəzifələrdə çalışan digər şəxslərin həbs olunmasından sonra, bu nazirlikdə aparılan sensasion əməliyyat ictimaiyyət arasında bu əməliyyatların davamlı olacağına inamı artırır. Çünki bu əməliyyatlarda ortaya çıxarılan korrupsiya, maxinasiya, saxtakarlıq və rüşvətlə bağlı dəhşət doğuran faktlar sakinlərin daha çox qəzəbinə səbəb olan cinayət epizodlarıdır. Elə, buna görədir ki, ayrı-ayrı rayonların, hətta paytaxtın sakinləri belə, DTX maskalılarını öz bəd əməlləri ilə ictimai narazılıq yaradan müxtəlif dövlət qurumlarında əməliyyat keçirməyə dəvət edirlər.\nMəlumat üçün bildirək ki, bu məmurlardan mədəniyyət nazirinin sabiq müavini Rafiq Bayramovun və Mədəniyyət Nazirliyi yanında Mədəni İrsin Qorunması, İnkişafı və Bərpası üzrə Dövlət Xidmətinin sabiq rəisi Zakir Sultanovun barəsində həbs qətimkan tədbirinin seçilməsi, onların hər ikisinə qarşı Cinayət Məcəlləsinin 308-ci (vəzifə səlahiyyətlərini aşma) və 179-cu (mənimsəmə) maddələri ilə ittiham irəli sürülməsi, nəticədə, hər iki yüksək vəzifəli barəsində 4 ay müddətinə həbs qətimkan tədbiri seçilməsi ölkə siyasətçilərin də daha çox diqqətini cəlb edib. Məsələn, yuxarıda sadalananlar barədə, Müstəqil Xalq Partiyasının sədri Əflan İbrahimovun araz.az-ın redaksiyasına daxil olan açıqlaması da, ictimai maraqla uyğunluq təşkil edir. Partiya sədri həmin açıqlamasında bildirib ki, Azərbaycan Respublikasının Prezidenti tərəfindən 2018-ci ildə başlanılan və dövlət idarəçəliyinin bütün istiqamətlərini əhatə edən hüquqi, institusional və kadr islahatları 2019-cu ilin sonlarına doğru daha geniş vüsət alaraq, 2020-ci ildə də intensiv şəkildə davam etdirilməkdədir. Aparılan islahatların əsas xətlərindən birini korrupsiya ilə mübarizənin daha da sərtləşdirilməsi və vətəndaş-məmur münasibətlərinin daha sağlam prinsiplər üzərində qurulması təşkil edir. Bu sahədə əldə edilmiş uğurlarla – dövlət qulluqçularının şəffaf fəaliyyəti və vətəndaş məmnunluğunun artırılması ilə yanaşı, geniş əhali qruplarını narazı salmağa yönələn neqativ halların hələ də təkrarlanması faktları müşahidə olunur. Bu cür əməllərə son qoyulması tələbi ilə ən yüksək səviyyədə edilmiş açıq çağırışlara və xəbərdarlıqlara məhəl qoyulmaması, ifşa olunan həmkarlarının aqibətindən nəticə çıxarmayan vəzifəli şəxslər barəsində, son olaraq, mövcud qanunvericiliyə uyğun cinayət-hüquqi tədbirlərin görülməsini zəruri edib.\nKadr islahatları nəticəsində işi təkmilləşdirilməklə, peşəkarlıq səviyyəsi daha da yüksəldilən Azərbaycan Respublikasının Dövlət Təhlükəsizliyi Xidməti tərəfindən Yevlax şəhərinin, eləcə də Ağstafa, Biləsuvar, İmişli və Neftçala rayonlarının icra hakimiyyəti başçıları, habelə bir sıra şəhər-qəsəbə icra nümayəndələrinin cinayət məsuliyyətinə cəlb olunaraq, həbs edilməsi təmin olunub: "Mədəniyyət Nazirliyində həyata keçirilən əməliyyatın səbəbi də, demək olar ki, oxşar qanunsuzluqların mövcud olması ilə bağlıdır. Yəni, burada da, söhbət rüşvət və korrupsiyadan gedir. Lakin nazir müavini Rafiq Bayramovla və xidmət rəisi Zakir Sultanovla bağlı məlumatlar, tamamilə fərqli istiqamətdədir. Çünki Mədəniyyət Nazirliyinə dövlət tərəfindən ayrılan pulları oğurlayıb, bu cür havaya sovurmaq, tariximizə xəyanət və mədəni irsimizi satmaq deməkdir.\nDövlət başçısı Azərbaycan Respublikasının yeni Baş prokurorunu vəzifəyə təyin olunması ilə əlaqədar qəbul edərkən də, ölkədə korrupsiyaya qarşı amansız mübarizə aparılması ilə bağlı prinsipal mövqeyini bir daha diqqətə çatdırdı və tətbiq edilən məsuliyyət tədbirlərinin təkcə yerli icra hakmiyyəti orqanları ilə kifayətlənməyəcəyini, cəmiyyətin əsaslarını sarsıdan çirkin əməllərə yol verən bəzi mərkəzi icra hakimiyyəti orqanlarını da əhatə edəcəyini açıq bildirdi.\nBir sözlə, mayın 8-də Azərbaycan Respublikasının Dövlət Təhlükəsizliyi Xidməti tərəfindən Azərbaycan Respublikasının Mədəniyyət Nazirliyində həyata keçirilən xüsusi əməliyyat ölkə Prezidentinin sözügedən bəyanatının özünü çox gözlətməyən nəticəsi oldu. Belə ki, qeyd olunan nazirliyin yüksək vəzifəli şəxsləri -- nazir müavini Rafiq Bayramov və nazirlik yanında Mədəni İrsin Qorunması, İnkişafı və Bərpası üzrə Dövlət Xidmətinin rəisi Zakir Sultanov öz səlahiyyətlərindən qəsdən qulluq mənafeyinə zidd olaraq, istifadə edib, cəmiyyətin və dövlətin qanunla qorunan mənafelərinə mühüm zərər vuran çoxsaylı qanunazidd əməllərə yol verdiklərinə görə, təqsirləndirilərək, barələrində həbs qətimkan tədbiri seçildi.\nAzərbaycan xalqının yaşı minilliklərlə ölçülən zəngin mədəni irsinin qorunmasının, teatr, kino, kitabxanaçılıq, muzey və nəşriyyat işləri, xalçaçılıq və digər mühüm sahələrin etibar edildiyi bir nazirlikdə bu cür neqativ hallara yol verilməsi, ictimaiyyət tərəfindən haqlı olaraq, hiddətlə qarşılandı və ən kəskin tərzdə qınandı. Ermənistanın hələ də davam edən təcavüzkarlığı nəticəsində onsuz da çoxsaylı vandalizmə məruz qalan mədəniyyətimizin keşiyində durmalı olan məmurların xəyanət yolunu seçməsi həm hüquqi, həm də mənəvi baxımdan bağışlanmazdır və onlara qarşı qanunun ən sərt formada tətbiqi mütləqdir. Yalnız, Zakir Sultanovun bahalı içkilərin həvəskarı olduğunu, bu yolda böyük pullar xərclədiyini, ən maraqlısı isə, külli miqdarda vəsait hesabına özünün adına xüsusi növ konyak sifariş etdirməsi kimi iyrənclik, buna tam əsas verir.\nZakir Sultanov daha çox nazirliyin həyata keçirdiyi tikinti-təmir işlərinə nəzarət edərkən də, dövlət büdcəsindən ayrılan vəsaiti mənimsəməkdə ittiham olunur. Belə ki, bir sıra tikinti sifarişlərini yaxın adamlarına tapşıraraq, onlardan külli miqdarda “şapkalar” alıb. Hətta, tutularkən, o, özünü təqsirli bilərək, qeyd edilən pulları aldığını etiraf da edib.\nİddia olunur ki, 2018-ci ildən mədəniyyət nazirinin müavini təyin olunan, əvvəllər də məsul vəzifələrdə çalışan Rafiq Bayramov nazirlikdə əsas söz sahibi olub. Beynəlxalq tədbirlərin təşkilatçılığı zamanı ayrılan büdcə vəsaitlərinə əli çatan və onu paylaşdıran yeganə məsul şəxs də, Rafiq Bayramov olub. Ölkəyə gələn qonaqların qalmaq, nəqliyyat və yemək xərclərinə, ekskursiyalarına nə qədər pul ayrılması, həmin pulların təyinatı üzrə xərclənib-xərclənməməsi nazirlikdə çox məhdud çərçivədə şəxsə bəlli olub. Bu istiqamətdə ayrılan pullar da onların əllərindən keçib. Elə, onlar arasında əsas sima da Rafiq Bayramov olub. Konkret desək, buradakı "örtülü bazarda" kim nə qədər istəsə, pul götür bilib. Bundan başqa, onun adamları hotellərdən, turizm şirkətlərindən də istədiklərini alıblar. Komissiya yaradaraq, bu adla həmin obyektlərə gedərək, yalançı yoxlamalar aparıblar. Guya, hotellərin və digər obyektlərin standartlara uyğunluğunu yoxlayıblar. Adi bir misal; hotel açılmamış, sahibinin 5 min ödəməsi mütləq imiş. Turizm şirkətinin sahibi üçün isə, bu rəqəm 3 min imiş. Sonra da, hotel və şirkətdəki qiymətlər kəllə-çarxa çıxanda, yaxalarını kənara çəkib, bunun səbəbini bazar iqtisadiyyatı ilə əlaqələndiriblər. Hotellərə ulduzlar da pulla verilib. 3 ulduzun bir, 4 ulduzun bir başqa, 5 ulduzun isə, böyük qiymətləri olub. Bir sözlə, ulduzların sayı artdıqca, rüşvətin miqdarı da qalxıb. Yeri gəlmişkən, onu da qeyd etmək vacibdir ki, Rafiq Bayramovun adı mətbuatda, korrupsiya cinayətlərinə qarışan vəzifəli şəxs kimi, əvvəllər də, çox hallanıb.\nYuxarıda qeyd olunanlar, hələ, ittihamların təxmini versiyasıdır və yəqin ki, əməliyyat-istintaq zamanı ortaya çıxacaq rəsmi məlumatlar bir müddət sonra açıqlanacaq və heç şübhəsiz ki, dəhşət doğuracaq. Bu yerdə onu da qeyd edək ki, ortaya, artıq, hamını düşündürən bir neçə sual çıxır: Bəs, nazirin özü istintaqa cəlb olunubmu?! Doğrudanmı, nazir Əbülfəs Qarayev ətrafını hörən korrupsiya şəbəkəsindən kənarda qalıb? Nəzərə almaq lazımdır ki, həmin şəxslər nazirin əsas kadrı və yaxın adamı hesab olunublar. Faktlar nazirin özünü də məsuliyyətdən kənarda saxlamır. Belə ki, ortada, nazirin özünün ətrafındakı ən yaxın və himayə etdiyi məmurların korrupsiyaya qurşanmasından xəbərsiz qalması ehtimalı olsa da, deməli, cənab Qarayev, bir nazir kimi, işinin öhdəsindən gələ bilməyib və Prezident İlham Əliyevin etimadını doğrulda bilməyib. Axı, 26 il istinasız və fasiləsiz mədəniyyət sahəsinə rəhbərlik edən birisinin ətrafında bu cür adamların olması, onun, birbaşa məsuliyyəti çərçivəsində olub!\nOnu da qeyd edək ki, Azərbaycanın uzunömürlü nazirləri çox idi. Mətbuatın da yazdığı kimi, indi o siyahıda qalan azsaylı nazirlərdən biri, elə, Əbülfəs Qarayevdir. O, “dövlət tərbiyəsi” görmüş məmurlardandır. Yəni vəzifəyə bərkə-boşa çıxaraq gəlib. Müxtəlif məsul vəzifələrdə çalışmış nazir stajı az qala müstəqilliyimizlə yaşıddır. Bir sözlə, 26 ildir nazir işləyən Əbülfəs Qarayev haqda mediada sərt tənqidi yazıları da, xatırlamırıq. Mədəniyyət ölkənin vacib və spesifik sahəsi olduğu üçün, Əbülfəs Qarayev məşhur Qara Qarayevlər nəslinin nümayəndəsi kimi, bu ada olan hörməti ictimai davranışları ilə, sonadək qorumağa çalışmalıydı!..\nÜmumiyyətlə, Mədəniyyət Nazirliyinin vəzifəli şəxslərinin öz səlahiyyətlərindən qəsdən qulluq mənafeyinə zidd olaraq, istifadə edərək, cəmiyyətin və dövlətin qanunla qorunan mənafelərinə mühüm zərər vuran çoxsaylı qanunazidd əməllərə yol vermələri ilə bağlı, Dövlət Təhlükəsizliyi Xidmətinin əməliyyat-istintaq tədbirləri həyata keçirməsi alqışlayiqdir".\nXatırladaq ki, Müstəqil Xalq Partiyası\nAzərbaycanda partiyaların qeydiyyata alınmasındakı əngəllər aradan qalxdıqdan sonra, bu günlərdə dövlət qeydiyyatına alınmış dörd partiyadan biridir. Partiya sədri fürsətdən istifadə edərək, buna görə, bu açıqlamasında dövlət rəhbərinə öz təşəkkürünü də çatdırıb: "Azərbaycan prezidenti İlham Əliyevin ciddi göstərişi və onun öz şəxsi təşəbbüsü ilə, reaspublikamızda yeni siyasi modelin formalaşdırılması üçün, neçə illər idi ki, respublikamızda dövlət qeydiyatından keçmək üçün müraciət edən siyasi partiyalara yaradılan süni əngəllər artıq aradan qalxıbdır. Bu, siyasi təşkilatların, partiyaların, hərəkatların, içtimai birliklərin dövlət qeydiyatına alınmasında, artıq, ortada olan hər hansı bir süni əngəl qalmayıbdır. Partiyaların qeydiyata alınmasında onlara mane olan şəxslərin siyasi səhnədən getməsindən sonra, bu, mümkün olub. Bu, həm də ölkəmizdə Prezident İlham Əliyevin və Birinci vitse-prezident Mehriban xanım Əliyevanın yeni siyasi mühit formalaşdırmaq təşəbbüsünün bariz nümunəsi və bu istiqamətdə hazırlanan kompleks planın həyata keçirilməsindəki müsbət işlərin başlanğıcıdır. Fürsətdən istifadə edib, İlham Əliyevə, Mehriban xanım Əliyevaya və ədliyyə naziri Fikrət Məmmədova bir daha partiyamızın qeydiyyata alınmasında göstərdikləri müsbət münasibətə görə, çoxsaylı üzvlərimiz adından dərin təşəkkürmüzü bildirib, minnətdarlığımızı çatdırırıq".


Ölkədə iyulun 3-ü gecə elektrik enerjisində yarana problem bir çox qurumlarının heç də baş verə biləcək fəsadlara hazırlıqlı olmadığını göstərdi. Məlum oldu ki, illərdir ayrılan maliyyə vəsaitləri ya aidiyyatı üzrə düzgün istifadə olunmayıb, ya da başqa məqsədlərə xərclənib. Nəzərə alsaq ki, Azərbaycanın dövlət büdcəsindən hər dəfə enerji sahəsinə xeyli vəsait ayrılır, o zaman məlum hadisə vaxtı bu qədər fəsadlar ortaya çıxmamalı idi. Amma düşünülənlərin əksinin baş verməsi bəzi məqamları aydınlığa çıxartmış oldu.\nMəsələn aydın oldu ki, "Azərbaycan İstilik Elektrik Stansiyası" MMC-də illərdir xətlər təmir olunmur və texniki nasazlıqla fəaliyyət göstərir. Bunu fövqəladə hallar naziri Kəmaləddin Heydərov prezident İlham Əliyevin rəhbərliyi ilə iyulun 4-də keçirilmiş müşavirədə dilə gətirdi. O, qeyd etdi ki, sözügedən stansiyaya xaricdən mütəxəssislər dəvət olunmalı və yenidən qurulmalıdır. Nazir bununla yanaşı köhnə qurğularla əhatə olunmuş stansiyada audit aparılaraq indiyə kimi ayrılmış vəsaitlərin necə xərclənməsinin də araşdırılmalı olduğunu bildirdi. Vəsaitdən söz düşmüşkən qeyd edək ki, sözügedən stansiyada lazımi işlərin görülməsi üçün "Azərenerji ASC"-yə mütəmadi olaraq, heç də az pul ayrılmayıb. Konkret rəqəmlər açıqlanmasa da, mütəxəssislər hesab edir ki, adıçəkilən stansiyaya ayrılan vəsaitə bəlkə də bir Atom Elektrik Stansiyası tikmək olardı.\nDüzdür bəzi ekspertlər AES-lərin riskli olduğunu deyirlər. Amma bu risklər uzunmüddətli istifadə zamanı əldə edilən mənfəətlərlə kompensasiya edilir. Ekspertlər hesab edir ki, hər il milyonlarla vəsaiti mövcud və köhnə stansiyalara ayırıb onu təmir edincə, zamanında AES tikilsəydi, bəlkə də Azərbaycan günlərlə işıqsız, susuz qalmazdı. Ümumiyyətlə, əgər Azərbaycan texnoloji və iqtisadi inkişafa görə dünyanın ilk iyirmi ölkəsinin sırasına düşmək istəyirsə, nəzərə almalıdır ki, lider dünya ölkələri iqtisadi və sənaye inkişafının hərəkətverici qüvvələrindən biri kimi məhz nüvə energetikasını seçiblər.\nQeyd edək ki, Azərbaycanda Milli Nüvə Tədqiqatları Mərkəzi mövcuddur, demək dövlət bu istiqamətdə hansısa addımları artıq atıb. Təbii ki, bu gələcəkdə imkan verəcək ki, Azərbaycanda yenidən 3 gün əvvəl yaşanan fəlakət baş verdiyi halda onun qarşısı dərhal alınsın. Ancaq fövqəladə vəziyyət tək bununla bitmir. Gözləmədiyimiz halda təbii fəlakətlər də fövqəladə vəziyyət yarada bilir. Məhz, bunun da fəsadlarının aradan qaldırılması üçün Fövqəladə Hallar Nazirliyi yaradılıb, həmçinin çox ciddi texnikalarla təchiz olunub. Nəzərə alsaq ki, bir neçə il öncə Kür çayının daşması nəticəsində yaranmış fəsadları operativ qaydada aradan qaldırmaq mümkün olmadı, çox şey aydın oldu.\nBütün bunlar göstərir ki, hələki Azərbaycan heç də baş verəcək fövqəladə vəziyyətə hazır deyil. Ona görə də, sadə vətəndaşa Allahdan yalnız və yalnız Azərbaycanı fövqəladə vəziyyətlərdən qorumağı arzu etmək qalır. Allahın ümidinə qalmış yurdun insanlarıyıq. Amma ümidimizi üzmürük. 4 iyul müşavirəsində deyilənlər ümid qığılcımıdır. Kadrlar dəyişək, günahkarlar cəzalanacaq...\noxunma: 1332 Tarix: 06-07-2018 17:35


İstirahətə çıxanlar üçün hava durumu | Qərb Xəbər\nİstirahətə çıxanlar üçün hava durumu\nEkologiya və Təbii Sərvətlər Nazirliyinin Milli Hidrometeorologiya Departamentindən verilən məlumata görə, Böyük və Kiçik Qafqazın bəzi yerlərdə bu gün yağış yağacağı gözlənilir. Yağışın eysan xarakterli olacağı, şimşək çaxacağı, dolu düşəcəyi ehtimalı var. Şərq küləyi əsəcək. Havanın temperaturu dağətəyi rayonlarda 28-33, dağlıq rayonlarda 21-26 dərəcə isti təşkil edəcək.\nƏvvəlki məqaləBakı-Quba yolunda çatlar yaranıb\nNövbəti məqalədəQazaxda “Breyn Rinq” intellektual oyunu keçirilib


Nəsimi rayon İcra Hakimiyyəti Başçısının 3 saylı sahə inzibati ərazi dairəsi üzrə nümayəndəliyi 2019-cu ilin yekunlarına və qarşıda duran vəzifələrə həsr olunmuş toplantı keçirib.\nNəsimi RİH-dən “Bakı Xəbər”ə bildirildiyinə görə, Nəsimi rayon rəhbərliyi, rayonun təsərrüfat xidmətləri rəhbərləri, rayon ictimaiyyətinin iştirakı ilə Bakı Biznes Mərkəzində keçirilən yığıncaqda həyata keçirilən işlər müzakirə olunub, növbəti il üçün konkret tədbirlər müəyyənləşdirilib.\nHesabat məruzəsi ilə çıxış edən Nəsimi rayon İcra Hakimiyyəti Başçısının 3 saylı sahə inzibati ərazi dairəsi üzrə nümayəndəsi Vaqif Zeynalov bildirib ki, ötən il Nəsimi rayonunda aparılan genişmiqyaslı quruculuq işləri çərçivəsində 3 nömrəli sahə inzibati ərazi dairəsində də bir sıra abadlıq işləri aparılıb, çoxsaylı yüksəkmərtəbəli binaların fasadları əsaslı təmir olunub, «Abad həyət» və "Bizim Həyət" layihələri çərçivəsində geniş işlər görülüb, yeni yaşıllıq zolaqları salınıb. Əhalinin asudə vaxtlarının səmərəli keçirilməsi və istirahəti üçün mövcud parklarda və binaların həyətlərində yeni skamyalar, yeni söhbətgahlar qoyulub, uşaqlar üçün əyləncəli idman qurğuları quraşdırılıb. Həmçinin, ərazinin sanitar vəziyyəti, küçələrin süpürülməsi, məişət tullantılarının vaxtlı vaxtında daşınması daim nəzarətdə saxlanıb, aşkar edilmiş nöqsanların aradan qaldırılması istiqamətində operativ işlər görülüb.\nQeyd olunub ki, inzibati ərazidə olan yaşayış evləri və çoxmənzilli yaşayış binalarındakı mənzillər üzrə təsərrüfatların uçotu, habelə təsərrüfat üzvlərinin və müvəqqəti yaşayan şəxslərin siyahısı dəqiqləşdirilib, ev təsərrüfatlarının uçotu kitablarında müvafiq qeydlər aparılıb. Bundan əlavə, ev təsərrüfatlarının uçotu kitablarındakı məlumatlar elektron sistemə daxil edilib.\nEyni zamanda bildirilib ki, ölkə başçısının müvafiq tapşırığına uyğun olaraq 2019-cu il fevral ayında, respublikamızın bütün bölgələrində olduğu kimi, Nəsimi rayon 3 nömrəli Sahə İnzibati Ərazi Dairəsindəki poliklinikada da əhalinin tibbi müayinədən keçirilməsi həyata keçirilib.\nHesabat dövrü ərzində nümayəndəliyin ərazisində ayrı-ayrı ünvanlarda Rayon İcra Hakimiyyətinin başçısı 15-dən çox səyyar qəbul və görüşlər keçirib, qəbullarda sakinlər tərəfindən qaldırılmış problemlər rayon İcra Hakimiyyəti Başçısının verdiyi tapşırıqlara əsasən həll edilib, bəzi məsələlərə isə aydınlıq gətirilməsi üçün müvafiq izahatlar verilib.\nYığıncaqda çıxış edən Nəsimi rayon İcra Hakimiyyətinin Başçısı Asif Əsgərov bildirib ki, Prezident İlham Əliyevin həyata keçirdiyi yeni inkişaf konsepsiyasında ölkə paytaxtının və regionların sosial-iqtisadi inkişafı, şəhər və rayonların abadlaşdırılması, yeni infrastruktur layihələrinin davamlı olaraq icra edilməsi əsas istiqamətlər kimi qarşıya qoyulur.\nO deyib ki, Bakı şəhərində müasir infrastrukturun yaradılması sahəsində aparılan çoxşaxəli işlər, hərtərəfli bərpa və yenidənqurma, yeni, müasir tikililər, gözoxşayan parklar və xiyabanlar, şəhərimizin arxitektura simasının günü-gündən gözəlləşməsi və müasirləşməsi burada yaşayan əhalinin mədəni-mənəvi həyat səviyyəsinin yüksəldilməsinə göstərilən diqqət və qayğının bariz nümunəsidir. Məhz bu nəhəng quruculuq işlərinin nəticəsidir ki, müasir Bakı bu gün dünyanın ən gözəl şəhərlərindən birinə çevirilib. 2019-cu ildə Nəsimi rayonunda görülən işlər və həyata keçirilmiş sosial yönümlü layihələr barədə geniş məlumat verən icra başçısı qeyd edib ki, ölkə başçısının tapşırıqlarına əsasən rayon ərazisində aparılan abadlıq-quruculuq işləri davam edəcək.\nUşaqların yay tətilinin səmərəli keçirilməsi məqsədilə Nəsimi rayon İcra Hakimiyyəti tərəfindən respublikamızın gözəl guşələrindən olan Qusar rayonunda Nəsimi rayonu ərazisində yerləşən orta ümumtəhsil məktəblərindən 200-dən çox şagirdin istirahətinin təşkil olunduğunu diqqətə çatdıran A.Əsgərov, eləcə də. "Ölkəmizi tanıyaq" layihəsi çərçivəsində Nəsimi rayon məktəblilərinin respublikamızın bir sıra rayonlarına səfər etdiyini bildirib. Qeyd edib ki, məktəblilərin yay tətili gunlərində onların asudə vaxtlarının daha maraqlı və yaddaqalan olması üçün Nəsimi rayon İcra Hakimiyyəti tərəfindən onlar üçün müxtəlif ekskursiyalar və tədbirlər təşkil edilib.\nHesabat yığıncağında Mehriban İbrahimova, Esmira Məmmədova, Həsənxan Mədətov və başqaları çıxış edərək respublikada, o cümlədən Nəsimi rayonunda aparılan quruculuq işlərinin, həyata keçirilən böyük sosial və infrastruktur layihələrin, aparılan islahatların xalqın rifahının yüksəldilməsinə yönəldiyini bildirərək, görülən işlərə görə minnətdarlıqlarını bildiriblər.


ANAMA rəhbərliyi NATO-nun iclasında iştirak edib » davam.az - BÜTÖV AZƏRBAYCAN ADINA!\n14.11.2019 [10:40] - Hərb\nAzərbaycan Respublikası Ərazilərinin Minalardan Təmizlənməsi üzrə Milli Agentliyin (ANAMA) direktoru Qəzənfər Əhmədov və Agetliyin Təlim, Tədqiqat və KeyfiyyətinTəminatı Qrupunun rəhbəri Elnur Qasımov noyabrın 5-də Avro-Atlantik Tərəfdaşlıq Şurası formatında NATO Tərəfdaşlıq və Kooperativ Təhlükəsizlik Komitəsinin Yüngül və atıcı silahlar və mina fəaliyyəti üzrə ad hoc işçi qrupunun iclasında iştirak ediblər. İclasda NATO-nun Siyasi Məsələlər və Təhlükəsizlik Siyasəti Bölməsi yanında Silahlara nəzarət, tərksilah və kütləvi qırğın silahlarının yayılmaması Mərkəzi tərəfindən mina fəaliyyəti sahəsində həyata keçirilmiş işlər, bu sahədə mövcud risk və çağırışlar barədə məlumat təqdim olunub.\nQeyd olunan iclasda Agentliyin fəaliyyəti və xüsusilə də Əfqanıstanda həyata keçirilən işlər barədə təqdimat verilib. Bununla yanaşı, ANAMA Direktoru NATO Baş Katibinin Qafqaz və Mərkəzi Asiya üzrə Xüsusi Nümayəndəsi cənab Ceyms Apaturay, Türkiyə Respublikasının NATO yanında daimi nümayəndəsi cənab Basat Öztürk, Silahlara nəzarət, tərksilah və kütləvi qırğın silahlarının yayılmaması Mərkəzinin direktoru Villiam Alberque (William Alberque) və həmin mərkəzin direktor müavini Eirini Lemos-Maniati ilə ikitərəfli görüşlərdə də iştirak ediblər.\nAzərbaycan Respublikasının NATO Yanında Nümayəndəliyi tərəfindən təşkil olunan ikitərəfli görüşlərdə ANAMA-NATO/NSPA Sülh Naminə Tərəfdaşlıq Etimad Fondu çərçivəsində Agentlik tərəfindən uğurla həyata keçirilən Saloğlu və Ceyrançöl Təmizləmə Layihələrinin regionun inkişafına müsbət töhvə verməsi və bu kimi layihələrin gələcəkdə də davam etdirilməsi haqqında fikir mübadiləsi aparılıb.


“NEFT MÜHARİBƏSİ” HAMININ MƏĞLUBİYYƏTİLƏ BİTDİ! – Putin sözündən döndü, ABŞ çıxış yolu axtarır » Ovqat.com\nBelə görünür ki, neft ölkələrinin hazırkı çətin vəziyyətdən çıxması üçün, onların müştərək fəaliyyət göstərməkdən başqa çarələri yoxdur. Ona görə də, ABŞ prezidenti bu təşəbbüslə çıxış etmək məcburiyyətində qalıb. Digər tərəfdən isə, Amerikanın şist neft şirkətləri də ucuz qiymətlərdən ziyan görürlər.\nElə bu səbəbdən də dünyanın neft nəhəngləri OPEK+ formatıyla 6 apreldə videokonfrans keçirməyi planlaşdırmışdı. Lakin görünür ki, hansısa detallar razılaşdırılmadığı üçün bu toplantı 8 və ya 9 aprel tarixinə kimi təxirə salınıb.\nHələ bir ay əvvəl Rusiya ilə Səudiyyə Ərəbistanı arasında yaranan gərginliyin səbəbi, tərəflərin bir-birinə güc nümayiş etdirməsi və həmçinin də rəqibi bazardan sıxışdırıb çıxarmaq istəyi idisə, lakin indi koronavirus pandemiyası bütün tərəfləri birlikdə fəaliyyətə vadar edir. Söz yox ki, bu mübarizə uzanarsa, Səudiyyə Ərəbistanı Rusiyaya qalib gələr. Çünki səudiyyəlilər nefti 10 dollardan sata bilər. Ancaq Rusiya maya dəyəri təxminən 16 dollara başa gələn “Urals” markalı neftini nə vaxta kimi 11 və 13 dollardan satacaq? O, buna tab gətirmək gücündə deyil. Əgər OPEK+ toplantısında razılaşma əldə olunmazsa və mövcud durum daha da pisləşərsə, onda Rusiyanın neft sənayesi uzun müddət rentabelsiz işləməlidir. Belə olan halda onların hadisənin gedişinə tamaşa etməkdən başqa əlacları qalmayacaq.\nYaranmış böhrandan çıxmağın yolu belə ola bilər: Milli Rifah Fondundakı valyutanı xərcləmək, bununla yanaşı, büdcəni maksimum daraltmaq və rublun məzənnəsini sabit saxlamaq üçün Mərkəzi Bankın həyata keçirdiyi müdaxiləni dayandırmaq, yəni devalvasiyaya getmək. Belə davam edərsə, bir dolların 100 və ya 120 rubl səviyyəsinə qalxması qaçılmaz olar. Əks halda ölkədəki valyuta sorulub aparılacaq.\nBəli, başqa bir yol da var. Ancaq bu gələcəkdə baş verə biləcək ssenaridir. Həmin ssenariyə görə Rusiya Beynəlxalq Valyuta Fondundan yardım istəməlidir.\nHazırda dünya bazarında neftə olan tələbat elə kəskin azalıb ki, bu artıq Səudiyyə-Rusiya neft döyüşünü mənasız hala gətirir. Vəziyyət artıq tamam ayrı istiqamətə doğru yürüyür. Əgər belə gedərsə, anbarlar dolub qurtarandan sonra neftə olan tələbat o qədər azalar ki, heç onu 5 dollara da almazlar. İqtisadiyyat işləmədiyi halda neftə ehtiyac qalmır.\nGəlin neftlə bağlı yaranmış böhrana yaxından nəzər yetirək. Ən kəskin vəziyyət Avropa Birliyindədir. Koronavirus pandemiyasından öncə dünya bazarındakı neftin 18%-i Avropa Birliyi tərəfindən istehlak olunurdu. Hazırda orada nəqliyyatın intensivliyi kəskin azalıb və bu səbəbdən də yanacaqdoldurma məntəqələrindəki tələbat müxtəlif ölkələrdə 30%-dən 70%-dək aşağı düşüb.\nKoronavirusun vurduğu digər ölkə ABŞ dünya neftinin 20%-ni istehalk edir. Amerikadakı vəziyyət də təxminən Avropadakı kimidir.\nHəmçinin dünya üzrə aviadaşımalarda da tələbat azalıb. Təkcə kerosin yanacağına olan tələbat gündəlik 4-5 milyon barel aşağı enib.\n- Rusiya energetika nazirinin etirafları\nElə ona görə də, hazırda hamının diqqəti OPEK+ formatının keçirəcəyi videotoplantıya yönəlib. Bir ay bundan öncə özündən əmin şəkildə danışan Rusiya artıq köhnə nəğməni oxumaqdan vaz keçir. Onlar deyirdilər ki, Səudiyyə ilə apardığımız “neft müharibəsi”ndən qalıb çıxacağıq, ona görə ki, biz 6 ildən 10 ilə kimi dözə bilərik. Səbəb kimi böyük valyuta ehtiyatlarının olmasını gətirirdilər. Bəli, rusların 581 milyard dollarlıq valyuta ehtiyatı vardı, lakin neft böhranı başlayandan sonra, onlar bunun 30 milyardını artıq itiriblər. Qürrələndikləri ehtiyat sürətlə əriyir. Deməli, vəziyyətin necə kəskin hal almasını yavaş-yavaş anlamağa başlayırlar. Ancaq cəmi bir ay bundan əvvələ kimi Rusiya televiziya kanallarında dahi strateq kimi təqdim edilən Rusiya prezidenti Vladimir Putin Səudiyyə ilə mübarizəyə girişmişdi və bu günkündən fərqli olaraq, tam əks mövqe nümayiş etdirirdi. Amma hazırda o deyir ki, belə vəziyyət ölkə üçün ciddi çağırışdır. Düzdür, Putin yenə də mənasız yerə Səudiyyə Ərəbistanını ittiham etsə də, ancaq yaxşı bilir ki, problemin kökü ayrı yerdən qaynaqlanır.\nƏlbəttə, reallıq Rusiya hakimiyyətini həqiqətləri söyləməyə məcbur edir. Belə ki, Putinin qlobal enerji bazarında baş verən vəziyyətlə əlaqədər keçirdiyi müşavirədə Rusiya enerji naziri Aleksandr Novak neft bazarında baş verənlərlə bağlı deyib: “Bu gün neftin bir bareli 25-30 dollar səviyyəsində satılır. Biz faktiki olaraq hər gün qiymətlərdə 10% və hətta daha çox eniş-qalxış görürük. İlin əvvəlindən qiymət düşüşü 60 faiz təşkil edir. Neft və neft məhsullarına olan tələbatın aşağı düşməsinin əsas səbəbi koronavirus pandemiyasıdır. Hazırda tələbin azalaması gündəlik 10-15 milyon barel təşkil edir. Ekspertlərin hesablamalarına görə, yaxın bir neçə həftə ərzində bu göstərici gündəlik 15- 20 milyon barel olacaq. Bu, dünyadakı ümumi hasilatın təxminən 20 faizdir. Tələbdəki ən dib nöqtənin harada olacağı barəsində bazarın anlayışı yoxdur. Tələbin bu cür kəskin və iri miqyaslı azalması heç zaman olmayıb. İndi ehtiyatın səviyyəsi tarixi rekord vurur. Ona görə də, anbarların tam dolması proqnoz verilə bilməyəcək ssenarilərə doğru aparır və biz neftin qiymətinin daha da aşağı düşməsinin şahidi olar bilərik. Rusiya, Səudiyyə Ərəbistanı, ABŞ, OPEK-ə daxil olan və olmayan digər böyük neft hasilatçılarının birgə səyləri çox vacibdir. Buradakı fəaliyyətlər həm istehsalçıların, həm də istehlakçıların maraqlarının qorunmasına yönəlməlidir ki, mümkün ola biləcək qıtlıq zamanı neftin qiymətinin kəskin artması baş verməsin. Biz vəziyyətə birlikdə nəzarət edəcəyik və indiki çətin şəraitdə şirkətlərin sabit işləməsi üçün maksimum tədbirlər görüləcək”.\nBeləliklə, aydın olur ki, dünaynın neft nəhəngləri artıq bir-birləriylə deyil, əsl reallıqla mübarizə aparacaqlar.\nAna səhifəyə qayıt Baxış: 2 194 Tarix: 6-04-2020, 13:57\n"Fitch": Rusiya və Səudiyyə Ərəbistanı OPEC+ anlaşmasının uzadılmasında ən az marağı olan ölkələrdir\nSəudiyyə Ərəbistanı neft hasilatını artırdı –10 milyon barrel\nSəudiyyə Ərəbistanı Rusiyanın neft bazarına nəzarəti ələ keçirir


Aprel döyüşlərində şəhid olan pilotun ailəsindən nümunəvi addım - VİDEO\nAprel döyüşlərində şəhid olan pilotun ailəsindən nümunəvi addım - VİDEO\n36 yaşlı şəhid pilot 2 aprel 2016-cı ildə Ermənistan-Azərbaycan qoşunlarının cəbhə xəttində gedən döyüşlərdə iştirak edib. Xidmət müddəti ərzində Azərbaycan Prezidenti adından və Azərbaycan müdafiə nazirinin əmri ilə 4 döyüş medalı ilə təltif edilib. Mayor rütbəsinədək yüksələn hərbçi aprelin 2-də qəhrəmancasına şəhid olub.\nŞəhidin həyat yoldaşı Pərişan Musazadə onun xatirəsini fərqli şəkildə əbədiləşdirib. O, elm və təhsilə hədsiz dəyər\nverdiyi üçün onun adını daşıyan təhsil və incəsənət hazırlıq mərkəzi açıb.\nTəbriz Musazadə 1999-cu ildə Cəmşid Naxçıvanski adına hərbi liseyi, 2003-cü ildə Azərbaycan Ali Hərbi Təyyarəçilik Məktəbini, 2004-cü ildə uçuş texniki hazırlığın təlim mərkəzinin bitirib. 2011-ci ildə Türkiyə Respublikasında Uçuş Təhlükəsizliyi kursunu bitirib. 24 iyun 2004-cü ildən etibarən Hərbi Hava Qüvvələrində xidmət edib. (Xezerxeber.az)\nMəqalədə : Aprel döyüşlərində şəhid olan pilotun ailəsindən nümunəvi addım - VİDEO


Əğər uşağınızda yuxu problemi varsa... / MEDBLOG / Professional Tibbi Informasiya Portalı\n- Yataq otağında hava sərin və nəm olmalıdır. Yataq otağı üçün ən münasib temperatur 18-20°С (amma24 dən yuxarı olmamalı). Yatmazdan əvvəl otağın havasını dəyişin. Havada nə qədər çox oksigen olarsa, yuxunun dərin fazası bir o qədər uzun olur. Buna görə də, uşaqlar küçəyə çıxdıqda daha uzun yatırlar. Yeri gəlmişkən ən yaxşı fikir yatmazdan əvvəl uşaqla gəzintiyə çıxmaqdır. Təmiz hava uşaqlara daha davamlı yatmağa və immunitetlərinin gücləndirməsinə köməklik edir. Digər tərəfdən, kolyaska ilə gəzinti ananın arıqlamasına da köməklik göstərər. Təmiz havada oxumaq və ya toxuma fəaliyyəti sinir sistemini sakitləşdirər.\n- Yenidoğulmuş körpələr jaluz və pərdələr örtüldüyü otaqlarda daha davamlı yatırlar. Alatoranlıq uzunmüddətli yuxu üçün məqsədəuyğundur. Əgəgr uşağınız qaranlıqdan qorxarsa (bu ümumiyyətlə az rast gəlinir), koridorda işığı yanılı qoya bilərsiz və ya gecə lampası ala bilərsiz.\n- Tox uşaq daha davamlı və uzun yatır, ona görə də gündüz və axşam yuxusundan əvvəl uşaqlarınızı yedizdirin.\nAbdullayeva Esmira - İstanbul Hospital\nMEDVOYAGE-dan VEBİNAR xidməti\nCOVİD-19-da yeni ağız dezenfeksiya məhlulu


Birinci Dünya Müharibəsinin Weimar Respublikasına təsiri - Tarix Podkastları - 2022\nBirinci Dünya Müharibəsinin Weimar Respublikasına təsiri\nBirinci Dünya Müharibəsi Almaniyaya dağıdıcı təsir göstərdi. Birinci Dünya Müharibəsi boyunca Almaniya xalqı öz hökumətləri tərəfindən müharibədə qalib gəldiklərinə inandılar. Hökümətin təbliğatı böyük təsir bağışladı. Müvəqqəti kor olan Adolf Hitler 1918-ci ildə (qaz hücumunun nəticəsi) xəstəxanaya girdikdə, bir çox Alman əsgəri ilə birlikdə Almaniyanın təkcə müharibədə qalib gəlmədiyinə, böyük bir hərbi birliyin toplanması prosesində olduğuna inandı. Müttəfiq xətlərə hücum.\nYalnız Luderndorff və Hindenburg kimi hərbi rəhbərlər Almaniyanın 1917-ci ildə müharibəyə qatıldığı zaman daha da aydınlaşan Almaniyanın hərbi vəziyyətinin həqiqi vəziyyətini bilirdilər. 1918-ci ildə Luderndoff Hücumunun müvəffəqiyyəti yalnız Almaniyanın itirdiyi kimi kağız şəklində idi. döyüşdə onun ən bacarıqlı zabitlərindən çoxu.\nAlmaniyanın özü Britaniya Hərbi Dəniz Qüvvələrinin şimaldakı limanlarını mühasirəyə alması nəticəsində ərzaqdan və bütün mallardan ac qalmışdı. Belə bir kiçik sahil xətti ilə İngilis Dəniz Qüvvələri onu mühasirəyə almaq olduqca asan bir iş tapdı. Alman qoşunları zəif təchiz edilmişdi və orada olan yeməklər Almaniya xalqını çox qida buraxaraq müharibə səylərinə getdi.\n1918-ci ilin payızında Müttəfiqlər Alman xəttlərinə kütləvi hücum etdilər. Alman Ordusu belə bir hücuma dözə bilmədi və bir neçə həftə içində Alman Ordusu dağıldı. Luderndorff Offensive-in müvəffəqiyyət eyforiyası tez unuduldu. Bir çox alman müharibəni itirdiyini qəbul edə bilmədi. Günah hərbi tükənməyə deyil, zəif siyasətçilərə verildi. İki ay ərzində Almaniya döyüşən bir xalq olmaqdan məğlub birinə keçdi; lideri olan bir millətdən - Kaiser William II - ölkəni idarə edən siyasətçilərlə birinə. II William məcburiyyət qarşısında qalmışdı qarın - taxtdan imtina etmək.\n1918-ci ilin oktyabr və noyabr aylarının iki ayı Almaniyanın müharibədən dərhal sonra niyə belə bir pis başlanğıc aldığı yerini təyin etmək üçün vacibdir.\nIn 1918-ci il oktyabrAlmaniyanın Kiel'dəki hərbi dəniz komandanlığı Almaniyanın şimal limanlarını mühasirəyə alan və milləti ac olan İngilis Dəniz Qüvvələrinin qüdrətini almağa qərar verdi. İngilis sualtı qayıqları şimal Alman sahillərində patrul etdi və belə bir missiya intihar etməkdən başqa bir şey deyildi. Kiel dənizçiləri belə bir missiyaya getməkdən daha çox mutiniedlər. Zabitlər öldürüldü və dəniz gəmiləri ələ keçirildi. Bu bir hadisə Almaniyada ümumi qəzəbi oyandıran katalizator kimi görünürdü. Donanma Kaiser idi və buna görə Almaniyanın qüruru və sevinci və burada hakimiyyətə qarşı üsyan edən dənizçilər idi.\nKaiser və hökuməti dənizçilərə qoşulmayacaqlarına inana bilmədikləri üçün ordu bu qarışıqlığı məhv etmək üçün göndərilmədi. Əslində Almaniyanın hər yerində nümayişlər keçirildi və işləyənlər tətil etdilər. Etiraz aksiyalarına əsgərlər qoşuldu.\nErkən Noyabr 1918-ci ildə bir çox şəhər fəhlə və əsgər məclisləri tərəfindən ələ keçirildi. Bu, 1917-ci ildə kommunistlərin ələ keçirilməsi zamanı Rusiyada baş verənlərə çox oxşardı və siyasətçilər Almaniyanın özündə başqa bir kommunist ələ keçirilməsindən qorxurdular.\nAlmaniyanın Reyxstaqdakı (Parlament) lider partiyası Sosial Demokrat Partiyası idi. Buna Fridrix Ebert rəhbərlik edirdi və partiya Kaiserdən Almaniyanı mayhemdən qurtarmaq üçün imtina etməsini xahiş etdi. Yandırın9 Noyabr, Sosial Demokratlar Kaiser'in vəzifədən getdiyini açıqladılar - bu zaman o yox idi. Ancaq o vaxt Berlində ümumi bir tətil var idi və Sosial Demokratlar ekstremistlərin ələ alacağından və anarxiyanın yaranacağından qorxurdular. Sosial Demokratlar Almaniyanın indi bir olduğunu açıqladırespublika (bir məmur tərəfindən deyil, mülki bir hökumət tərəfindən idarə olunur) və ölkənin Reyxstaq tərəfindən idarə ediləcəyini söylədi. Ertəsi gün Kaiser Hollandiyaya qaçdı 11 Noyabr 1918, bir barışıq elan olundu.\nAlmaniyadakı ərzaq qıtlığı bir çox mülki insanı aclıq həddinə gətirdi. Gənclər hərbi xidmətə çağırıldıqları üçün fermerlər məhsul yığmaq üçün az iş gördülər. 1918-ci ilə qədər Almaniya müharibədən əvvəl etdiyi südün yalnız 50% istehsal edirdi. 1917-ci ilin qışına qədər kartof tədarükü başa çatdı və yeganə real alternativ şalgam idi. Buna görə 1916-1917-ci illərin qışı “Şalgam Qışı". Şalgamlar heyvan qidası kimi istifadə olunurdu və onları yemək düşüncəsi inəklərin, donuzların və s. Yeməyidir, çünki yemək olmaması insanların xəstəliklərlə mübarizə qabiliyyətini ciddi şəkildə zəiflətdi. Qrip, almanlara dəhşətli təsir göstərdi, çünki insanların xəstəliyə qarşı mübarizə aparmaq üçün bədənləri az idi. Təxminən 750.000 qrip və aclıq qarışıqlığından öldüyü düşünülür - bu rəqəmə əsasən mülki şəxslər daxildir, lakin müharibə dəhşətini yaşamış, Almaniyaya qayıdan və xəstəlikdən ölən əsgərlər də var.\n1918-ci ilin Miladına qədər Almaniya müharibə ilə barışdı. Armistice həyata keçirdi - Almaniyanın hər halda döyüşə bilməməsi. Ancaq Almaniya dövləti ilə birlikdə məğlubiyyət sarsısı Ebertin rəhbərlik etdiyi yeni hökumətin bir çox problemə sahib olmasına səbəb oldu.\nƏn açıq şəkildə Ebertin Berlinə nəzarət edə bilməməsi idi. Almaniyanın paytaxtı Alman Kommunistləri və Freikorps və ordu arasında hökm sürən zorakılıq və xaos, hökümətin "dinc" olan və orada hökumət quran ən yaxın böyük şəhərə köçməsi idi. Bu Veymar şəhəri idi. Beləliklə, 1919-cu ildən 1933-cü ilə qədər Almaniyanın adı. Lakin Ebert hökuməti öz kapitalından qaçdıqda necə güclü görünə bilərdi?\nEbert daha pis bir problemi miras almışdı. Bir çox əsgər silahları ilə müharibədən qayıtmışdı. Onların geri çəkilməsi o qədər bədbəxt oldu ki, əsgərlərin rəsmi tərksilah olunmamışdı. Almaniya silahlarla dolu idi. Əsgərlər məğlubiyyətdən çox qəzəbləndilər və hökuməti günahlandırdılar - Ebertin başına gəldi. Bu adamlar tərksilah ola bilməz və hökumətə sadiq deyildilər. Potensial olaraq ciddi bir problem mənbəyi idi. Təəssüf ki, Almaniyanın müharibəni itirməsində Ebertin günahı yox idi. Hərbi rəhbərlərin səriştəsizliyi unuduldu və Armistice dövrünün höküməti günahlandırıldı.\nMüharibədə Almaniya 2 milyon adamını itirdi. Bunlar Almaniyanın işçi qüvvəsinin əsasını təşkil edirdi və Almaniyanın sənaye bazası onsuz bərpa edilə bilməzdi. Buna görə, 1918-ci ilin dekabrında Almaniyanın iqtisadi zəifliyə məhkum edildiyi görünürdü.\nKommunizm Almaniyada da ələ keçirdi - Spartakistlər kimi tanınan bu qrup Eberti yıxmağa və Berlində kommunist tərzi hökumətini qurmağa qərar verdilər.\nAlmaniyaya iqtisadi fəlakət\ninsan gücünün ciddi itkisi\nhökumətə qarşı tamamilə hörmətsizlik\nküçələrdə gəzən minlərlə silahlı və əsəbi keçmiş əsgər\nmüharibənin təsirindən travma alan bir mülki əhali\nBütün bunlar Almaniyada Versal müqaviləsi ilə əlaqədar yaranacaq qəzəbdən əvvəl idi.\nVersal Müqaviləsi Birinci Dünya Müharibəsinin 1918-ci ildə başa çatmasından və Rusiya İnqilabının kölgəsində qaldıqdan sonra imzalanan sülh sazişi idi və…\nFridrix Ebert 1871-ci ilin fevral ayında Heidelburgda anadan olmuş və 1925-ci ilin fevralında vəfat etmişdir. Ebert Weimar Almaniyanın ilk prezidenti idi və tanıtmaq üçün vəsilə oldu ...\nWolfgang Kapp Wolfgang Kapp Weimar Almaniyasındakı Kapp Putsch'a rəhbərlik etdi. Kapp, şərtlərdən çox qəzəblənən bir sağçı millətçi idi ...\nCopyright 2022 \_ Birinci Dünya Müharibəsinin Weimar Respublikasına təsiri...


Yerli startapa qısa müddətdə kifayət qədər maraq yaranıb: Eleven Kings | Chip.az\nChip.az bildirir ki, yerli startapa artıq 106 ölkədən qeydiyyat var. Həmçinin, Kolumbiya qadınlardan ibarət futbol yığmasının oyunçusu ilə əməkdaşlıq üçün ilkin razılığa gəlinib və daha 4 futbolçu ilə danışıqlar gedir. Belə ki, həftə ərzində iki yerli və iki xarici investorla görüş keçiriləcək.\nOrxan Rzayev yayımladığı məlumatlara öz fikirlərini də əlavə edib:\n"Hələ ki, statistika proqnozlarımızdan xeyli yaxşıdır, bəzi istifadəçilər 3-4 saat saytda qalır, 100+ səhifəyə keçid edir. Nəzərə alsaq ki, texniki problemlər və tamamlanmamış modullar var hələ də. Top Eleven qorxmağa başlasın məncə."\nQeyd edək ki, Eleven Kings Game futbol menecer oyunu olaraq yaradılıb. 2017-ci ilin avqustundan biznes plan üzərində işlərə başlanan layihənin BETA versiyası yanvar ayının 18-dən istifadəyə verildi.